pythainlp/thai-wiki-dataset-v4 huggingface dataset:
แอสวีเมย์ติง

แอสวีเมยติง  เป็นประโยคที่เขียนขึ้นโดย แวนเนวา บุช จัดพิมพ์ขึ้นครั้งแรกในนิตยสาร เดอะแอตแลนติก ในเดือนกรกฎาคม ปี พ.ศ. 2488 ก่อนและหลังเหตุการณ์ทิ้งระเบิดปรมณูที่เมือง ฮิโระชิมะ และ เมือง นะงะซะกิ ข้อความที่ขึ้นต้นด้วยตัวอักษร เอ ในประโยคนี้เป็นจุดเริ่มต้นของ แทคเอ ที่ใช้ในการเชื่อมโยงไฮเปอร์ลิงก์
มิแรนดา (ดาวบริวาร)

มิแรนดา  หรือเป็นที่รู้จักว่า Uranus V เป็นดาวบริวารลำดับที่ 14 นับตามระยะทางจากดาวยูเรนัส ถูกค้นพบเมื่อวันที่ 16 กุมภาพันธ์ ค.ศ. 1948 โดย เจอราร์ด ปีเตอร์ ไคเปอร์ ชื่อ มิแรนดา มาจาก วรรณกรรมของเชกสเปียร์ เรื่อง "The Tempest"
ลักษณะทางกายภาพ.
พื้นผิวของมิแรนดาส่วนใหญ่เป็นน้ำแข็ง มีหินซิลิเกตและสารประกอบอินทรีย์ อยู่ภายใน พื้นผิวของมิแรนดามีพื้นผิวที่แตกออกจากกันมากซึ่งยังไม่แน่ชัดว่าเกิดอะไรขึ้นกันแน่แต่ ทฤษฏีก่อนหน้านี้ คือ เมื่อยานวอยเอจเจอร์ 2 บินผ่าน ดาวยูเรนัสเมื่อปี ค.ศ. 1986 ที่มิแรนดาได้มีการแตกออกเป็นเสี่ยงๆโดยการชนที่มีพลังมาก
โขนขุขันธ์

โขนขุขันธ์ เป็นการแสดงนาฏยศิลป์ที่เกิดขึ้นในเมืองขุขันธ์ (ปัจจุบัน คือ อำเภอขุขันธ์ จังหวัดศรีสะเกษ) 
ประวัติ.
การแสดงโขนขุขันธ์ เกิดขึ้นเมื่อปี พ.ศ. 2426 ประมาณรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 ซึ่งมีวิวัฒนาการมาจากการที่พระยาขุขันธ์ภักดีศรีนนครลำดวน (ปัญญา ขุขันธิน) เจ้าเมืองขุขันธ์ท่านที่ 9 ได้นำครูโขนมาจากกรุงเทพฯ และครูโขนจากกัมพูชาเข้ามาถ่ายทอดและฝึกหัดการแสดง เมื่อปี พ.ศ. 2426-2447 นักแสดงใช้ผู้ชายล้วน โดยใช้ภาษาเขมรในการแสดง เนื่องจากเมืองขุขันธ์มีกลุ่มชาติพันธุ์เขมรอาศัยอยู่เป็นจำนวนมาก เพื่อให้ประชาชนเข้าใจในเนื้อเรื่องมากขึ้น
ต่อมาคณะโขนได้สืบทอดมาถึงพระยาบำรุงบุระประจันต์ (จันดี กาญจนเสริม) พ.ศ. 2450-2452 รูปแบบการแสดงทั้งหมดมีลักษณะเช่นเดียวกับคณะของพระยาขุขันธ์ภักดีศรีนครลำดวน (ปัญญา ขุขันธิน) แตกต่างกันที่ใช้ภาษาไทยในการแสดง และสืบทอดมาถึงคุณยายบัวแก้ว กาญจนเสริม พ.ศ. 2452-ยุคครูบรรณ มากนวล (ไม่ได้ระบุ พ.ศ.)
จากการที่นายบุญเลิศ จันทร อดีตครูใหญ่โรงเรียนขุขันธ์วิทยา ได้ฝึกซ้อมนักเล่นโขน ตอนท้าวมาลีราชว่าความ 
เล่นรอบกองไฟในงานของโรงเรียนขุขันธ์วิทยา และนายศิริ ศิลาวัฒน์ อดีตครูหัวหน้ากลุ่มโรงเรียนตำบลหัวเสือที่อำเภอได้ฝึกซ้อมโขน ตอน พระลักษมณ์ต้องหอกโมกขศักดิ์ และสังหารกุมภกรรณ เครื่องแต่งกายเท่าที่จะหาได้ไม่มีหัวโขนแต่ใข้หน้ากากปิดหน้าแทน
พ.ศ. 2510-2513 ได้แสดงในงานกาชาดประจำปีของจังหวัดศรีสะเกษ บรรเลงประกอบการแสดงโดยวงปี่พาทย์บ้านหัวเสือ
สืบเนื่องมาจากผู้ว่าราชการจังหวัดศรีสะเกษ (นายกำเกิง สุรการ) ได้ให้ทางอำเภอขุขันธ์ฝึกซ้อมการแสดงโขนเพื่อใช้แสดงในงานกาชาด นายอำเภอขุขันธ์ (นายสม ทัดศรี) จึงได้ให้นายศิริ ศิลาวัฒน์ จัดทำบทให้ผู้ฝึกซ้อมดำเนินการ 4 ตอน คือ
ในปัจจุบันการแสดงโขนขุขันธ์ ขาดการสืบทอด และได้สูญหายไป นับว่าน่าเสียดายอย่างยิ่ง
ลักษณะการฝึกหัด.
มีการฝึกหัดเบื้องต้น ได้แก่ ตบเข่า ถองสะเอว ดัดมือ เต้นเสา ตีลังกา และการฝึกเข้าเรื่อง แต่ไม่มีการฝึกแม่ท่าหรือรำเพลงช้า เพลงเร็วเหมือนโขนกรุงเทพฯ
ลักษณะการแสดง.
ลักษณะการแสดงของโขนขุขันธ์ เป็นการแสดงที่ผสมผสานระหว่างการแสดงโขนกรุงเทพฯและโขนกัมพูชา โดยได้ปรับปรุงวิธีการแสดงให้เหมาะสมกับสังคมชาวขุขันธ์ โขนขุขันธ์ไม่มีบทพากษ์ มีแต่การเจรจาซึ่งเหมือนกับการพูดคล้องจองกัน ในการแสดงในยุคแรกใช้ผู้ชายแสดงล้วน ต่อมาใช้ทั้งชายและหญิงสามารถแสดงได้ทั้งตัวพระ นาง ยักษ์ ลิง บทที่ใช้มีลักษณะเป็นกลอนเลียนแบบกลอนบทละคร
ลักษณะการรบระหว่างยักษ์และลิง.
จะแตกต่างจากโขนกรุงเทพฯ คือ ใช้ท่ากระบี่กระบอง หรือ ท่าฟันดาบในการรบ ส่วนการขึ้นลอยจะมีการใช้ท่าขึ้นลอยหลังเพียงลอยเดียว 
ลักษณะเครื่องแต่งกาย.
เครื่องแต่งกายจะแต่งยืนเครื่อง แต่ไม่วิจิตรงดงามอย่างโขนกรุงเทพฯ ลักษณะการปักจะใช้เลื่อมปักเป็นลวดลาย
วงดนตรีที่ใช้บรรเลง.
ใช้วงปี่พาทย์อีสานใต้ เพลงที่ใช้ในการแสดงมีลักษณะแปร่งหรือเพี้ยนกว่าเพลงโขนกรุงเทพฯ ลักษณะเพลงส่วนใหญ่จะออกไปทางเขมร แต่มีลูกตกบางเพลงอยู่ในทำนองเพลงไทย
ตราแผ่นดินของจอร์แดน

ตราแผ่นดินของจอร์แดน  (ตราแผ่นดินออกแบบตามพระบรมราชโองการของสมเด็จพระราชาธิบดีอับดุลลอฮ์ที่ 1) ประกาศใช้อย่างเป็นทางการเมื่อวันที่ 25 สิงหาคม พ.ศ. 2464 ต่อมาได้มีการแก้ไขแบบตราแผ่นดิน ตามคำแนะนำของสภามุขมนตรี ในมาตราที่ 6 ว่าด้วยตราแผ่นดิน เมื่อวันที่ 21 กุมภาพันธ์ พ.ศ. 2525. โดยมีส่วนประกอบคือ:
มงกุฏแห่งฮัชไมต์
หมายถึง พระมหากษัตริย์แห่งราชอาณาจักรฮัชไมต์จอร์แดน.
ครุย
มงกุฏแห่งฮัชไมต์เหนือชุดครุย หมายถึง พระราชวังฮัชไมต์.
ธงสองผืน
ธงขบวนการปฏิวัติอาหรับ. ลักษณะเป็นธงสี่เหลี่ยมผืนผ้า พื้นเป็นแถบสีดำ สีเขียว และสีขาว แบ่งตามแนวนอนของธง ที่ด้านคันธงนั้นเป็นรูปสามเหลี่ยมหน้าจั่วสีแดง. ปลายธงเป็นหางนกแซงแซว.
นกเหยี่ยว
เหยี่ยวยืนอยู่โลก ปีกของเหยี่ยวจับธงชาติจอร์แดน ศีรษะเหยี่ยวหันไปทางขวา หมายถึง พลังอำนาจ ความเข้มแข็ง และ วิสัยทัศน์อันกว้างไกล.
ลูกโลกสีน้ำเงิน
หมายถึง ความรุ่งเรืองของอารยธรรมมุสลิม.
อาวุธของชาวอาหรับ
โล่สำริดตกแต่งเป็นรูปดอกเบญมาศ, ปรากฏในสถาปัตยกรรม และ งานศิลปะอาหรับ. อยู่ด้านหน้าลูกโลกสีน้ำเงิน, หมายถึง สิทธิ์ในการปกป้อง ดาบอาหรับสีทอง และ หอก.อยู่ด้านหลังลูกโลกสีน้ำเงิน
ข้าวสาลีลีทอง และ ใบปาล์มสีเขียว
หมายถึง ความอุดมสมบูรณ์ และ ความมั่งคั่ง. พืชทั้งสองอยู่ระหว่างเหรียญราชอิสริยาภรณ์อัลนาห์ดา.
ดวงตราเครื่องราชอิสริยาภรณ์อัลนาห์ดา 
เป็นเครี่องราชอิสริยาภรณ์สูงสุดของราชอาณาจักรฮัชไมต์.
แถบริบบิ้นสีเหลือง
มาจากเครื่องราชอิสริยาภรณ์อัลนาห์ดา ภายในบรรจุคำขวัญดังนี้:
ด้านขวา:“สมเด็จพระราชาธิบดีอับดุลเลาะห์ที่ 2 บิน อัลฮุสเซน บิน อาอูน ("الراجي من الله التوفيق والعون")”
ตรงกลาง:“พระมหากษัตริย์แห่งราชอาณาจักรฮัชไมต์จอร์แดน ("ملك المملكة الأردنية الهاشمية")”
ด้านซ้าย:“ผู้ทรงได้รับการเกื้อหนุนและชี้นำจากอัลลอหฺ ("عبد الله الثاني بن الحسين")”
แอเรียล (ดาวบริวาร)

แอเรียล  เป็นดาวบริวารลำดับที่ 15 นับตามระยะทางจากดาวยูเรนัส แอเรียลเป็นดาวบริวารขนาดใหญ่เป็นอันดับที่ 4 รองจาก อัมเบรียล โอเบอรอน และทิทาเนียของดาวบริวารของดาวยูเรนัสที่รู้จักแล้ว 27 ดวง แอเรียลมีวงโคจรและการหมุนรอบตัวเองที่ตรงกับระนาบเส้นศูนย์สูตรของดาวยูเรนัส ซึ่งเกือบจะตั้งฉากกับวงโคจรของดาวยูเรนัสและเพื่อให้มีวงจรตามฤดูกาลมากกว่าปกติ
การค้นพบและชื่อ.
แอเรียลถูกค้นพบเมื่อวันที่ 24 ตุลาคม ค.ศ. 1851 โดย วิลเลียม ลาสเซลล์ แอเรียลถูกตั้งชื่อตามจิตวิญญาณของท้องฟ้าในเรื่อง "The Rape of the Rock" ของ อเล็กซานเดอร์ โป๊ป และ เรื่อง "The Tempest" ของ วิลเลียม เชกสเปียร์
ทั้งแอเรียลและดาวบริวารของดาวยูเรนัสขนาดใหญ่กว่าเล็กน้อย ที่ชื่อว่า อัมเบรียล ถูกค้นพบโดย วิลเลียม ลาสเซลล์ ในวันที่ 24 ตุลาคม ค.ศ. 1851 แม้ว่า วิลเลียม เฮอร์เชล ผู้ค้นพบดาวบริวารที่มีขนาดใหญ่ที่สุด 2 ดวงแรก คือ โอเบอรอน และ ทิทาเนียใน ค.ศ. 1787 อ้างว่าได้ตั้งข้อสังเกตสี่ดาวบริวารของดาวยูเรนัสเพิ่มเติมก็ยังไม่เคยได้รับการยืนยันและบรรดาสี่ดาวบริวารที่กำลังคิดว่าตอนนี้จะเป็นวัตถุปลอม
ดาวบริวารทั้งหมดของดาวยูเรนัสถูกตังชื่อตามผลงานของวิลเลียม เชกสเปียร์หรือ เรื่อง "The Rape of the rock" ของ อเล็กซานเดอร์ โป๊ป ชื่อของดาวบริวารทั้ง 4 ดวง ของ ดาวยูเรนัสเป็นที่รู้กันว่า ถูกแนะนำโดย จอห์น เฮอร์เชลในปี ค.ศ. 1852ตามคำร้องขอของ วิลเลียม ลาสเซลล์ แอเรียลถูกตั้งชื่อตามซิลป์จากเรื่อง "The Rape of the rock" ของ อเล็กซานเดอร์ โป๊ป นอกจากนี้ยังเป็นชื่อจาก วรรณกรรมของเชกสเปียร์เรื่อง "The Tempest" แอเรียลมีชื่อเดิมว่า Uranus I
วงโคจร.
ท่ามกลางดาวบริวารขนาดใหญ่ 5 ดวง แอเรียลเป็นดาวบริวารทีใกล้ที่สุดเป็นอันดับ 2 รองจาก มิแรนดา มีวงโคจรอยู่ที่ระยะห่าง 190,000 กม. จากดาวยูเรนัส แอเรียลมีวงโคจรที่มีค่าความเยื้องศูนย์กลางของวงโคจรและค่าความเอียงของวงโคจรตามเส้นศูนย์สูตรของดาวยูเรนัสน้อยมาก แอเรียลใช้เวลาโคจรรอบดาวยูเรนัส 2.5 วันโลก ตรงกันกับเวลาการหมุนของดาวบริวารแอเรียล หมายความว่าอีกด้านหนึ่งของแอเรียลเหมือนกับพื้นผิวของดาวเคราะห์ หรือเป็นสภาพที่รู้จักกันว่าเป็นไทดอล ล็อค วงโคจรของแอเรียลตั้งอยู่อย่างสมบูรณ์ภายในสนามแม่เหล็กของดาวยูเรนัส
สถานีรถไฟพนมเปญ

สถานีรถไฟพนมเปญ  เป็นสถานีรถไฟหลักของกรุงพนมเปญ ประเทศกัมพูชา ตั้งอยู่ใกล้กับมหาวิทยาลัยวิทยาศาสตร์สุขาภิบาล มหาวิทยาลัยการจัดการแห่งชาติ และสถานทูตแคนาดา สถานีรถไฟพนมเปญสร้างขึ้นเมื่อ พ.ศ. 2475 ด้วยคอนกรีตเสริมแรง เบื้องต้นได้เปิดการเดินรถไปสถานีรถไฟพระตะบอง ทางตะวันตกของประเทศ ในกาลต่อมากัมพูชามีทางรถไฟสองสาย คือสายตะวันตกเฉียงเหนือ (หรือสายเหนือ–ตะวันตก) สุดที่สถานีรถไฟปอยเปต และอีกสายคือสายตะวันตกเฉียงใต้ (หรือสายใต้) สุดที่เมืองพระสีหนุ สร้างแล้วเสร็จใน พ.ศ. 2512
สถานีรถไฟพนมเปญได้รับการปรับปรุงใหม่ก่อนเปิดให้บริการอีกครั้งในวันที่ 22 ตุลาคม พ.ศ. 2553 อย่างไรก็ตามช่วงเดือนกุมภาพันธ์ พ.ศ. 2557 สถานีแห่งนี้ทำหน้าที่ขนส่งสินค้าไม่มากนัก โดยเฉพาะน้ำมัน ปัจจุบันมีการเดินรถจากพนมเปญไปสถานีรถไฟพระสีหนุตั้งแต่เดือนพฤษภาคม พ.ศ. 2559 หลังหยุดเดินรถนานถึง 14 ปี หลังการฟื้นฟูเส้นทางรถไฟสายอรัญประเทศ–ปอยเปต เพื่อประโยชน์เชิงพาณิชย์กับประเทศไทยเมื่อ พ.ศ. 2562 รัฐบาลกัมพูชามีแผนฟื้นฟูเส้นทางรถไฟระหว่างพนมเปญ–พระตะบองขึ้นมาอีกครั้ง ใช้งบประมาณราว 150 ล้านดอลลาร์สหรัฐ
มีการสร้างเส้นทางรถไฟรูปแบบรถไฟระยะสั้นจากสถานีรถไฟพนมเปญเชื่อมกับท่าอากาศยานนานาชาติพนมเปญเมื่อ พ.ศ. 2561 เดิมขบวนรถจะใช้หัวรถจักรดีเซลลากตู้โดยสารหนึ่งตู้ ครั้น พ.ศ. 2562 กัมพูชาซื้อหัวรถจักรจากประเทศเม็กซิโก ราคาคันละ 1 ล้านบาท จำนวนสามคัน สำหรับเดินรถไปท่าอากาศยานแทนหัวรถจักรดีเซลที่มีอยู่เดิม
เหตุการณ์สำคัญ.
ผู้นำของพรรคปฏิวัติประชาชนกัมพูชาจำนวน 21 คน จัดการประชุมลับภายในสถานีรถไฟแห่งนี้เมื่อวันที่ 28–30 กันยายน พ.ศ. 2503 ในการประชุมครั้งนี้ พรรคเปลี่ยนชื่อเป็นพรรคกรรมกรกัมพูชา ภายหลังในยุคกัมพูชาประชาธิปไตยจึงถือว่าเป็นวันก่อตั้งพรรค
มีการประชุมของผู้นำเขมรแดงครั้งแรกในสถานีรถไฟแห่งนี้ในเดือนเมษายน พ.ศ. 2518 ซึ่งมีปล โปต เข้าร่วมการประชุมในครั้งนี้ด้วย โดยจัดขึ้นหลังเหตุการณ์พนมเปญแตก
สถานีรถไฟเว้

สถานีรถไฟเว้ เป็นสถานีรถไฟประจำเมืองเว้ บนทางรถไฟข้ามภาคของเวียดนาม ตั้งอยู่ที่ถนนบู่ยถิซวน จังหวัดเถื่อเทียนเว้ ประเทศเวียดนาม สถานีรถไฟเว้สร้างในสมัยอินโดจีนของฝรั่งเศส ถูกออกแบบด้วยสถาปัตยกรรมฝรั่งเศส จึงเป็นสถานีรถไฟที่สวยที่สุดในเวียดนาม
สโมสรฟุตบอลกรุงธนบุรี

สโมสรฟุตบอลกรุงธนบุรี เป็นสโมสรฟุตบอลอาชีพในประเทศไทย ตั้งอยู่ที่แขวงคลองบางบอน เขตบางบอน กรุงเทพมหานคร ปัจจุบันไม่ได้ส่งทีมลงแข่งขัน
สโมสรเคยได้ตำแหน่งรองชนะเลิศในการแข่งขัน ฟุตบอลชิงถ้วยพระราชทานประเภท ข. ประจำปี 2554 ทำให้ได้เลื่อนชั้นขึ้นมาแข่งในระดับอาชีพ ก่อนจะได้อันดับ 2 ใน ลีกภูมิภาค ดิวิชัน 2 โซนภาคตะวันตก ฤดูกาล 2559 ทำให้ได้เลื่อนชั้นขึ้นมาแข่งในระดับไทยลีก 3
ฤดูกาล 2560 สโมสรจบฤดูกาลด้วยอันดับ 15 ในไทยลีก 3 ตอนล่าง ซึ่งเป็นอันดับสุดท้าย ทำให้ต้องตกชั้นไปแข่งในไทยลีก 4 โดยหลังจากตกชั้นสโมสรไม่ผ่าน Club Lincensing ทำให้ไม่สามารถลงแข่งขันได้ในฤดูกาลต่อมา
ประวัติสโมสร.
สโมสรฟุตบอลกรุงธนบุรี ก่อตั้งขึ้นในเดือน มิถุนายน พ.ศ. 2553 โดยนายวีระชาติ สถิตไตรภพ และจดทะเบียนเป็นนิติบุคคลเพื่อดำเนินกิจการทางฟุตบอลในเชิงพาณิชย์ภายใต้ชื่อ บริษัทสโมสรฟุตบอลกรุงธนบุรี จำกัด
ฟุตบอลถ้วยพระราชทาน ข. (พ.ศ. 2553-2554).
บริษัทสโมสรฟุตบอลกรุงธนบุรี จำกัดได้เข้าถือครองกิจการของ สมาคมกีฬาคริสเตียนไทย ที่ลงแข่งขันฟุตบอลในระดับฟุตบอลชิงถ้วยพระราชทานประเภท ข. ในปลายปี พ.ศ. 2553 และได้สิทธิลงแข่งขันฟุตบอลในรายการของสมาคมฟุตบอลแห่งประเทศไทยเป็นครั้งแรกในการแข่งขันฟุตบอลชิงถ้วยพระราชทานประเภท ข. ประจำปี 2553 
สโมสรลงแข่งขันอย่างเป็นทางการเป็นนัดแรกในวันที่ 25 ธันวาคม พ.ศ. 2553 ในการแข่งขันฟุตบอลชิงถ้วยพระราชทาน ข. นัดที่เอาชนะสโมสรฟุตบอลอัสสัมชัญ ธนบุรี 2–1 ที่สนามกีฬามหาวิทยาลัยมหิดล วิทยาเขตศาลายา โดย "ศิลา ทิมแตง" เป็นผู้เล่นที่ยิงประตูแรกให้กับสโมสรในการแข่งขันอย่างเป็นทางการ
ในการแข่งขันฤดูกาลแรก สโมสรเข้าถึงรอบก่อนรองชนะเลิศ ก่อนจะพ่ายแพ้ให้กับสมาคมพนักงานหลักทรัพย์โกลเบล็ก ซึ่งเป็นทีมที่สามารถคว้าแชมป์ไปได้ในท้ายที่สุด
สโมสรฟุตบอลกรุงธนบุรีได้ส่งทีมเข้าร่วม "การแข่งขันฟุตบอลถ้วยพระราชทาน ประเภท ข ประจำปี พ.ศ. 2554" อีกครั้ง
และเมื่อเสร็จสิ้นการแข่งขัน ทีมสโมสรฟุตบอลกรุงธนบุรี ได้ตำแหน่งรองชนะเลิศ จึงทำให้มีสิทธิ์เข้าร่วม การแข่งขันใน ลีกภูมิภาค ดิวิชั่น 2 กรุงเทพและปริมณฑล 2555
เจ้าชายรัชทายาทฮโยมย็อง

เจ้าชายรัชทายาทฮโยมย็อง (효명세자) เจ้าชายและมกุฎราชกุมารแห่งอาณาจักรโชซอน พระราชโอรสของ พระเจ้าซุนโจ พระมหากษัตริย์พระองค์ที่ 23 แห่ง อาณาจักรโชซอน เป็นพระราชบิดาของ พระเจ้าฮอนจงแห่งโชซอน พระมหากษัตริย์พระองค์ที่ 24 แห่ง อาณาจักรโชซอน มีพระนามเดิมว่า อี ย็อง (이영, 李旲) ภายหลังที่เสด็จสวรรคตไปแล้ว ทรงได้รับการเฉลิมพระปรมาภิไธยเป็น พระเจ้ามุนโจ 
พระราชประวัติ.
พระองค์เป็นพระราชโอรสองค์แรกของพระเจ้าซุนโจกับพระนางซุนว็อน และเป็นพระราชบิดาในพระเจ้าฮ็อนจง
ใน ค.ศ. 1817 พระองค์เข้ารับการศึกษาที่ซองกยุนกวาน จากนั้นจึงได้รับการเแต่งตั้งขึ้นเป็นพระรัชทายาท หรือ วังเซจา (王世子 왕세자) ใน ค.ศ. 1819 พระองค์ได้เป็นผู้สำเร็จราชการใน ค.ศ. 1827 แต่สามปีให้หลังทรงสวรรคตขณะพระชนม์เพียง 20 พรรษา
พระนางฮโยฮย็อน

พระนางฮโยฮย็อน (เกาหลี: ; ฮันจา: ; 27 เมษายน 1828 – 18 ตุลาคม 1843) เป็นราชินีแห่งอาณาจักรโชซ็อน พระมเหสีของพระเจ้าฮ็อนจงกษัตริย์พระองค์ที่ 24 แห่งอาณาจักรโชซ็อน พระนางเกิดในตระกูลคิมแห่งเมืองอันดง (효현왕후 김씨) ธิดาของ คิมโจกึน (김조근) ภายหลังการสวรรคตได้รับการแต่งตั้งเป็น "สมเด็จพระจักรพรรดินีซ็อง" (효현성황후)
พระนางฮโยจ็อง

พระนางฮโยจ็อง หรือ พระนางมย็องฮ็อน พระพันปีหลวง เป็นพระมเหสีของพระเจ้าฮ็อนจงแห่งโชซ็อน พระนางเกิดในตระกูลฮง ((명헌왕후 홍씨)) เป็นธิดาของฮงแจรยอง (홍재룡)
ภัทรนิษฐ์ แก้วมณี

ภัทรนิษฐ์ แก้วมณี ชื่อเล่น ติ๊กตั๊ก เกิดเมื่อวันที่ 9 มีนาคม พ.ศ. 2531 เป็นนักแสดงชาวไทย 
ประวัติ.
ติ๊กตั๊ก ภัทรนิษฐ์ แก้วมณี เป็นสาวที่ชอบการแสดง การร้องเพลง และการเต้นมาตั้งแต่เด็ก ๆ ทำให้ สาว ติ๊กตั๊ก ภัทรนิษฐ์ แก้วมณี ตัดสินใจเข้าประกวดในเวที "สู่ฝันปั้นดาว" ที่ช่อง 7 โดยผลงานละครของ ติ๊กตั๊ก ภัทรนิษฐ์ แก้วมณี มีอยู่หลายเรื่อง แต่ที่คนจดจำได้ดี ก็คือการรับบทเป็น "วุ้นเส้น" นางร้ายแห่งละคร ปมรักรอยอดีต ซึ่งต้องปะทะคารมและตบตีกับสาว ปู-ไปรยา
มิวสิควิดีโอ.
บังเอิญมีหัวใจ ของ ไผ่ พงศธร
ไอเอิร์น(III) คลอไรด์

ไอเอิร์น(III) คลอไรด์  เรียกอีกอย่างว่า เฟอร์ริคคลอไรด์  เป็นขนาดโภคภัณฑ์ในอุตสาหกรรมสารประกอบเคมีที่มีสูตร FeCl3 สีของผลึกไอเอิร์น(III) คลอไรด์ขึ้นอยู่กับมุมมอง โดยเกิดแสงสะท้อนผลึกจะปรากฏเป็นสีเขียวเข้ม แต่ด้วยแสงที่ส่งพวกเขาจะปรากฏเป็นสีม่วงแดง ปราศจากไอเอิร์น(III) คลอไรด์ที่เป็นเดไลควีสเกนต์ กลายเป็นไฮเดรท ไฮโดรเจนคลอไรด์ ละอองในอากาศชื้น มันไม่ค่อยเป็นที่สังเกตในรูปแบบตามธรรมชาติ
แรพิดซิตี (รัฐเซาท์ดาโคตา)

แรพิดซิตี  เป็นเมืองใหญ่อันดับ 2 ของรัฐเซาท์ดาโคตา ในสหรัฐอเมริกา และเป็นเคาน์ตีซีตของเพนนิงตันเคาน์ตี เมืองตั้งชื่อตาม แม่น้ำแรพิดครีก เมืองตั้งอยู่ทางตะวันออกของกลุ่มภูเขาแบล็กฮิลส์ มีประชากร 67,956 คน (ค.ศ. 2010) ได้รับความเสียหายอย่างหนักจากอุทกภัยเมื่อเดือนมิถุนายน ค.ศ. 1972
เวเนนดาล

เวเนนดาล  เป็นเทศบาลและเมืองทางตอนกลางของประเทศเนเธอร์แลนด์ ในจังหวัดยูเทรกต์ จากข้อมูลเดือนเมษายน ค.ศ. 2011 เทศบาลมีประชากร 63,017 คนและมีพื้นที่ 19.81 ตร.กม. เดิมเป็นหมู่บ้านที่ก่อตั้งในศตวรรษที่ 16 ชื่อของเมือง 'Veen' ในภาษาดัตช์แปลว่า ถ่านหินพีต และ 'daal' แปลว่าหมู่บ้าน ในปี ค.ศ. 1855 เกิดน้ำท่วม หลังจากนั้นมีอุตสาหกรรมขนสัตว์และยาสูบ ทำให้เกิดรายได้แก่เมืองตั้งแต่ราวช่วงสงครามโลกครั้งที่สอง และหลังจากสงครามโลกครั้งที่สอง ยังคงเป็นเมืองเล็ก ๆ มีผู้อยู่อาศัยราว 1 พันคน จนใน 50 ปีหลังมีการเจริญเติบโตอย่างรวดเร็ว จนมีประชากรมากกว่า 63,000 คนในปัจจุบัน
เยกอร์เยฟสค์

เยกอร์เยฟสค์  เป็นเมืองและศูนย์กลางการปกครองของเขตเยกอร์เยฟสกี แคว้นมอสโก ประเทศรัสเซีย ตั้งอยู่ทางฝั่งขวาของแม่น้ำกุสลิตซา เมืองมีประชากร 70,081 คน (ค.ศ. 2010) เป็นที่รู้จักตั้งแต่ราว ค.ศ. 1462 ในฐานะหมู่บ้านวืยโซโคเย (Vysokoye) ก่อตั้งเป็นเมืองใน ค.ศ. 1778
รางวัลสมาคมผู้สื่อข่าวบันเทิงแห่งประเทศไทย ประจำปี พ.ศ. 2555

รางวัลพระราชทานพระสุรัสวดี ครั้งที่ 29 และรางวัลเมขลา ครั้งที่ 25 ประจำปี พ.ศ. 2555 จัดโดยสมาคมผู้สื่อข่าวบันเทิงแห่งประเทศไทย จะจัดขึ้นในวันเสาร์ที่ 4 พฤษภาคม 2556 ณ หอประชุมใหญ่ มหาวิทยาลัยธรรมศาสตร์ ท่าพระจันทร์ กรุงเทพมหานคร ถ่ายทอดทางสถานีวิทยุโทรทัศน์แห่งประเทศไทย
รายชื่อบุคคลและภาพยนตร์ที่ได้รับการเสนอชื่อเข้าชิง.
ผู้ชนะรางวัล จะเน้นด้วย "'ตัวหนา"'
จิตราล

จิตราล  ตั้งอยู่ฝั่งตะวันตกของแม่น้ำคูนาร์ (หรือแม่น้ำจิตราล) ทางตอนเหนือของแคว้นแคบาร์ปัคตูนควา ประเทศปากีสถาน ทำหน้าที่เป็นเมืองหลักของอำเภอจิตราล และก่อนหน้านั้นเป็นเมืองหลวงของรัฐมหาราชาจิตราลที่เคยปกครองบริเวณนี่ก่อนที่จะผนวกเข้าในปากีสถานตะวันตกในวันที่ 14 สิงหาคม ค.ศ. 1947 นครนี้มีประชากร 49,780 คนตามสำมะโน ค.ศ. 2017
เกาะเคปเบรตัน

เกาะเคปเบรตัน (- เดิมชื่อ "Île Royale", Scottish Gaelic: "Ceap Breatainn" หรือ "Eilean Cheap Bhreatainn", Míkmaq: "Únamakika",) เป็นเกาะใกล้ฝั่งมหาสมุทรแอตแลนติก ในอเมริกาเหนือ เป็นส่วนหนึ่งของรัฐโนวาสโกเชีย ประเทศแคนาดา เกาะมีพื้นที่ 10,311 ตร.กม. (3,981 ตร.ไมล์) หรือคิดเป็น 18.7% ของพื้นที่ของหมดของรัฐ ห่างจากผืนแผ่นดินใหญ่โดยมีช่องแคบแคนโซกั้นไว้ ตอนกลางของเกาะมีทะเลสาบน้ำเค็มอยู่รวมกันเป็นกลุ่มเรียกว่า บราดอร์ (Bras d'Or) 
เกาะประกอบด้วย 4 เคาน์ตีของรัฐโนวาสโกเชีย ได้แก่ เคปเบรตัน, อินเวอร์เนสส์, ริชมอนด์ และวิกตอเรีย เกาะมีประชากร 135,974 คน (ค.ศ. 2011) 
ฝรั่งเศสได้เข้าครอบครองเกาะนี้ในคริสต์ศตวรรษที่ 17 ต่อมาตกเป็นของอังกฤษใน ค.ศ. 1763 ระหว่าง ค.ศ. 1784-1820 แยกออกเป็นอิสระจากรัฐโนวาสโกเชียอยู่ระยะหนึ่งโดยมีซิดนีย์เป็นเมืองหลวง ใน ค.ศ. 1955 เชื่อมกับแผ่นดินใหญ่
ณราชัย ชูเมืองกุศล

สิบเอก ณราชัย ชูเมืองกุศล เจ้าของฉายา หลงตีนติดจรวด เป็นนักตะกร้อลอดห่วงสากลทีมชาติไทย ผู้ได้รับการยกย่องให้เป็นนักตะกร้อลอดห่วงเบอร์หนึ่งของประเทศ และเป็นผู้มีส่วนช่วยให้ได้รับรางวัลเหรียญทองจากการแข่งขันซีเกมส์ 2009 ที่จัดขึ้น ณ ประเทศลาว โดยทีมไทยทำได้ 930 คะแนน
ประวัติ.
ณราชัยมีส่วนช่วยให้ทีมของเขาชนะการแข่งขันตะกร้อคิงส์คัพ ครั้งที่ 24 ประจำปี 2552 และครั้งที่ 27 ประจำปี 2555 และในเดือนมีนาคม พ.ศ. 2555 เขาได้อันดับ 1 ในศึกตะกร้อลอดห่วงอาชีพ ประจำปี 2555 ในประเภทบุคคล ด้วยคะแนน 3,180 คะแนน และชนะในประเภททีมเมื่อครั้งที่เล่นให้แก่ทีมสมุทรสาคร โดยเป็นฝ่ายชนะทีมการท่าเรือฯด้วยคะแนน 1,400-1,390 คะแนน และในเดือนเดียวกันนี้ ทีมของเขาได้อันดับ 3 ในการแข่งขันตะกร้อลอดห่วง เซอร์กิตที่ 4 ซึ่งจัดขึ้น ณ ลานพลาซ่า การกีฬาแห่งประเทศไทย หัวหมาก จากนั้น ในเดือนเมษายนของปีเดียวกันนี้ เขาได้รับเลือกเป็นนักกีฬาดีเด่นที่ได้รับเสื้อสามารถชั้น 2 ของ ทบ. ของการแข่งขันกีฬาภายในกองทัพบก ครั้งที่ 62 ประจำปี 2555 และในเดือนกันยายน ณราชัยเล่นให้แก่ทีมกองทัพบกในการแข่งขันตะกร้อชิงชนะเลิศแห่งประเทศไทย ชิงถ้วยพระราชทานสมเด็จพระบรมโอรสาธิราช สยามมกุฎราชกุมาร ครั้งที่ 34 โดยเป็นฝ่ายชนะทีมการท่าเรือฯด้วยคะแนน 1,550-1,520 คะแนน
ใน พ.ศ. 2556 ณราชัยเข้าแข่งขันตะกร้อลอดห่วง ชิงแชมป์ประเทศไทย ประจำปี 2556 เซอร์กิตที่ 2 ให้แก่ทีมการท่าเรือไทย ซึ่งสามารถเป็นฝ่ายชนะทีมปทุมธานีในรอบชิงชนะเลิศ ที่จัดขึ้น ณ ลานพลาซ่า การกีฬาแห่งประเทศไทย หัวหมาก
ชีวิตส่วนตัว.
ณราชัยเป็นผู้ชื่นชอบฟังเพลงพงษ์สิทธิ์ คัมภีร์ และชอบทานหอยดอง ส่วนหนังสือพิมพ์ที่อ่านมากที่สุดคือหนังสือพิมพ์เดลินิวส์
ตริส(8-ไฮดรอซีควิโนลินาโต)อะลูมิเนียม

ตริส(8-ไฮดรอซีควิโนลินาโต)อะลูมิเนียม  เป็นสารประกอบเคมีที่มีสูตร Al(C9H6NO)3 และยังเป็นสารประกอบโคออร์ดิเนชัน ในประเด็นที่อะลูมิเนียมผูกพันอยู่ในลักษณะไบเดนเตต เพื่อผันฐานของทั้งสามลิแกนด์ของ8-ไฮดรอซีควิโนลินาโต
โครงสร้าง.
ทั้งสองเที่ยง และสารอินทรีย์ใบหน้า ที่เป็นที่รู้จักเช่นเดียวกับโพลิมออีกหลายๆ (รูปแบบผลึกแตกต่างกัน)
การสังเคราะห์.
สารประกอบจะถูกจัดเตรียมโดยปฏิกิริยาของ8-ไฮดรอซีควิโนลินาโต ที่มีอะลูมิเนียม(III) แหล่งที่มา
Al3+ + 3 C9H6NOH → Al(C9H6NO)3 + 3 H+
การประยุกต์ใช้งาน.
Alq3 เป็นองค์ประกอบร่วมกันของOLED การเปลี่ยนแปลงแทนที่บน วงแหวนควิโนลีส่งผลกระทบต่อคุณสมบัติเรืองแสงของมัน
ยอดเขาซารืยเชฟ

ยอดเขาซารืยเชฟ  หรือ ภูเขาฟุโย ("Fuyō-san", "Fuyō-yama", "Fuyo-zan", "Huyō San", "Matsuwa-fuji") เป็นภูเขาไฟชนิดประกอบที่ครอบคลุมพื้นที่เกือบทั้งหมดของเกาะมาตูอาในหมู่เกาะคูริล ประเทศรัสเซีย
กรวยภูเขาไฟสลับชั้น

กรวยภูเขาไฟสลับชั้น หรือที่รู้จักกันดีในชื่อ ภูเขาไฟชนิดประกอบ ความสูงของภูเขาไฟทรงกรวยก่อขึ้นโดยชั้นหินซึ่งเกิดจากการแข็งตัวของหินหลอมเหลวหลายชั้น, เทฟรา, หินภูเขาไฟ และเถ้าภูเขาไฟ สิ่งที่ทำให้กรวยภูเขาไฟสลับชั้นแตกต่างจากภูเขาไฟโล่คือ กรวยภูเขาไฟสลับชั้นถูกจำแนกโดยลักษณะที่สูงชัน และรอบของการปะทุที่จะสลับไปมาระหว่างการปะทุแบบระเบิดรุนแรงและการปะทุแบบต่อเนื่อง ถึงแม้กรวยภูเขาไฟสลับชั้นบางลูกจะมีแอ่งภูเขาไฟรูปกระจาดที่เกิดจากการถล่มลงมาของปากปล่องภูเขาไฟก็ตาม หินหลอมเหลวที่ไหลจากกรวยภูเขาไฟสลับชั้นมักจะเย็นตัวลงและแข็งตัวก่อนที่จะแพร่กระจายไปไกลเนื่องจากมีความหนืดสูง หินหนืดที่เป็นส่วนประกอบของหินหลอมเหลวนี้มักจะเป็นหินเฟลสิกมากกว่า ซึ่งมีซิลิก้ากลางถึงสูง (เช่นเดียวกับในหิน ไรโอไลต, ดาไซต์ หรือแอนเดไซต์) และมีหินเมฟิกที่มีความหนืดต่ำน้อยกว่า การไหลของหินหนืดประเภทหินเฟลสิกที่ครอบคลุมระยะทางไกลนั้นเกิดขึ้นไม่บ่อยนัก การครอบคลุมระยะทางไกลที่สุดคือ 15 กม.(9.3 ไมล์)
วิทยาลัยเทคโนโลยีบริหารธุรกิจรักไทย ขุขันธ์

วิทยาลัยเทคโนโลยีบริหารธุรกิจรักไทย ขุขันธ์  เป็นวิทยาลัยอาชีวศึกษาเอกชน ในสังกัดสำนักงานคณะกรรมการส่งเสริมการศึกษาเอกชน ก่อตั้งขึ้นเมื่อปี พ.ศ. 2547 ตั้งอยู่ที่ ตำบลห้วยเหนือ อำเภอขุขันธ์ จังหวัดศรีสะเกษ จัดการเรียนการสอนในระดับประกาศนียบัตรวิชาชีพ (ปวช.) และประกาศนียบัตรวิชสชีพชั้นสูง (ปวส.)  ผู้รับใบอนุญาตเปิดสถานศึกษาคือ นายศิริธัช โรจนพฤษ์ เป็นผู้รับใบอนุญาตเปิดบริษัทเทคโนโลยีบริหารธุรกิจรักไทย จำกัด 
ในวันที่ 12 กุมภาพันธ์ 2559 ราชกิจจานุเบกษา ได้มีการเผยแพร่คำสั่งหัวหน้า คณะรักษาความสงบแห่งชาติ ที่ 8/2559 ซึ่งมีสาระสำคัญคือให้สถาบันอาชีวศึกษาทั้งภาครัฐและเอกชนรวมเข้าไว้ด้วยกันโดยมีผลตั้งแต่วันที่ 13 กุมภาพันธ์ 2559
ประวัติ.
ประวัติวิทยาลัยเทคโนโลยีบริหารธุรกิจรักไทย ขุขันธ์ จ.ศรีสะเกษ เปิดเป็นวิทยาลัยอาชีวศึกษา ระดับประกาศนียบัตรวิชาชีพ (ปวช.) และระดับประกาศนียบัตรวิชาชีพชั้นสูง (ปวส.) เปิดสอนครั้งแรกเมื่อวันที่ 7 มิถุนายน พ.ศ. 2547 ผู้รับใบอนุญาต คือ บริษัทเทคโนโลยีบริหารธุรกิจรักไทย ขุขันธ์ โดยนายอามร เจตจำนง เป็นผู้รับใบอนุญาตตามใบอนุญาตให้จัดตั้งโรงเรียนที่ ศก.0006/2547 นายพงษ์ศักดิ์ บุญศล เป็นผู้จัดการโรงเรียน ตามใบอนุญาตที่ ศก.0008/2552 
วิทยาลัยเทคโนโลยีบริหารธุรกิจรักไทย ขุขันธ์ จัดเป็นสถานศึกษา ดูแลและรับผิดชอบนักศึกษาจากอำเภอขุขันธ์ อำเภอภูสิงห์ อำเภอปรางค์กู่ และส่วนหนึ่งของอำเภอไพรบึง มีความพร้อมด้านหลักสูตรการเรียนการสอน บุคลากร อาคารสถานที่ วัสดุและครุภัณฑ์ สามารถให้ความรู้ทักษะด้านวิชาชีพ ต่อชุมชน เมื่อสำเร็จการศึกษาทุกหลักสูตรสามารถไปประกอบวิชาชีพได้ และมีความรู้ขั้นพื้นฐาน สามารถไปศึกษาต่อในระดับสูงได้ 
วิทยาลัยเทคโนโลยีบริหารธุรกิจรักไทย มีหน้าที่จัดการศึกษาฝึกอบรม และส่งเสริมการประกอบอาชีพให้เป็นไปตามนโยบายของรัฐบาล สอดคล้องกับการพัฒนาเศรษฐกิจและสังคมของชาติ ได้กำหนดแผนนโยบาย บริหารจัดการเรียนการสอนคือ
ขนาดและที่ตั้ง.
มีเนื้อที่ 12 ไร่ 3 งาน 30 ตารางวา ตั้งอยู่เลขที่ 407 บ้านหาด หมู่ 3 ตำบลห้วยเหนือ อำเภอขุขันธ์ จังหวัดศรีสะเกษ
สภาพชุมชน เศรษฐกิจ สังคมและการเมือง.
ชุมชนในพื้นที่บริการของวิทยาลัย ได้แก่ ชุมชนในเขตพื้นที่อำเภอขุขันธ์ อำเภอภูสิงห์ อำเภอปรางค์กู่ และอำเภอไพรบึง สภาพเศรษฐกิจส่วนใหญ่ประกอบอาชีพเกษตรกรรม ภาษาที่ใช้ในท้องถิ่น ได้แก่ ภาษาไทย ภาษาลาว ภาษาเขมร ภาษาส่วย ประชาชนส่วนใหญ่นับถือศาสนาพุทธ ประชาชนยึดมั่นในระบอบประชาธิปไตย
แคล-คอมพ์ อีเล็คโทรนิคส์ (ประเทศไทย)

บริษัท แคล-คอมพ์ อีเล็คโทรนิคส์ (ประเทศไทย) จำกัด (มหาชน) (ชื่อย่อ:CCET) จดทะเบียนจัดตั้งบริษัทเมื่อวันที่ 4 ธันวาคม 2532 เพื่อประกอบธุรกิจเป็นผู้ผลิตและจัดจำหน่ายผลิตภัณฑ์อีเล็คโทรนิคส์ โดยส่วนใหญ่เป็นการผลิตภายใต้เครื่องหมายการค้าของลูกค้าในรูปแบบของ Original Equipment Manufacturing (OEM) ต่อมาบริษัทฯได้จดทะเบียนแปลงสภาพเป็นบริษัทมหาชนจำกัด เมื่อวันที่ 11 สิงหาคม 2543 เริ่มเข้าซื้อขายวันแรกในหมวดชิ้นส่วนอิเล็กทรอนิกส์ เมื่อวันที่ 3 มกราคม 2544 โดยใช้ชื่อย่อหลักทรัพย์ว่า “CCET”
ผลิตภัณฑ์คอนกรีตชลบุรี

บริษัท ผลิตภัณฑ์คอนกรีตชลบุรี จำกัด (มหาชน) (ชื่อย่อ: CCP) จดทะเบียนจัดตั้งบริษัทเมื่อวันที่ 19 เมษายน 2526 เพื่อประกอบธุรกิจผลิตและจำหน่ายผลิตภัณฑ์คอนกรีตผสมเสร็จและผลิตภัณฑ์คอนกรีตสำเร็จรูปภายใต้เครื่องหมายการค้า “CCP” และธุรกิจที่เกี่ยวข้องงานสาธารณูปโภคอย่างครบวงจร ปัจจุบันธุรกิจหลักของบริษัทแบ่งได้เป็น 3 สาย คือ ธุรกิจผลิตภัณฑ์คอนกรีต ธุรกิจร้านจำหน่ายวัสดุก่อสร้างและอุปกรณ์ตกแต่งบ้าน ในรูปแบบร้านค้าปลีกสมัยใหม่ และธุรกิจคอนกรีตมวลเบา
แคปปิทอล เอ็นจิเนียริ่ง เน็ตเวิร์ค

บริษัท แคปปิทอล เอ็นจิเนียริ่ง เน็ตเวิร์ค จำกัด (มหาชน) (ชื่อย่อ:CEN) บริษัทดำเนินธุรกิจโดยการถือหุ้นในบริษัทอื่น (Holding Company) ทั้งนี้ ณ ปัจจุบันบริษัทมีบริษัทย่อยจำนวน 5 บริษัท
ซีเฟรชอินดัสตรี

บริษัท ซีเฟรชอินดัสตรี จำกัด (มหาชน) (ชื่อย่อ: CFRESH) บริษัทก่อตั้งเมื่อวันที่ 29 พฤศจิกายน พ.ศ. 2525 ประกอบธุรกิจผลิตและส่งออกผลิตภัณฑ์กุ้งแช่แข็ง ในวันที่ 2 กรกฎาคม พ.ศ. 2536 บริษัทได้เข้าจดทะเบียนในตลาดหลักทรัพย์แห่งประเทศไทย และในวันที่ 9 มีนาคม พ.ศ. 2537 แปลงสภาพเป็นบริษัทมหาชนพร้อมกับเปลี่ยนชื่อเป็นบริษัท ซีเฟรชอินดัสตรี จำกัด (มหาชน) ปัจจุบันบริษัทเป็นผู้ผลิตและจัดจำหน่ายอาหารทะเลแช่แข็ง โดยส่วนใหญ่เป็นกุ้งแช่แข็งในรูปแบบผลิตภัณฑ์ต่าง ๆ เช่น กุ้งสด กุ้งต้ม กุ้งชุบแป้ง กุ้งซูชิ เป็นต้น โดยผลิตภัณฑ์เกือบทั้งหมดส่งออกจำหน่ายต่างประเทศภายใต้เครื่องหมายการค้าของบริษัท ได้แก่ Seafresh, Sea Angel, Go Go, Thai Chia และเครื่องหมายการค้าของลูกค้า
กัลลิโพลี

คาบสมุทรกัลลิโพลี (,) ตั้งอยู่ทางใต้ของเธรซตะวันออกในประเทศตุรกีส่วนทวีปยุโรป โดยทางตะวันตกมีทะเลอีเจียนและทางตะวันออกมีช่องแคบดาร์ดะเนลส์
กัลลิโพลีเป็นรูปภาษาอิตาลีของชื่อในภาษากรีกว่า  หมายถึง 'เมืองที่สวยงาม' ซึ่งเป็นชื่อดั้งเดิมของเมืองเกลิโบลูในปัจจุบัน ในสมัยคลาสสิก คาบสมุทรนี้มีชื่อว่า เธรเซียนเคร์โซนีซ 
คาบสมุทรนี้ตั้งอยู่ระหว่างดาร์ดะเนลส์ (อดีตมีชื่อว่าเฮลเลสพอนต์) กับอ่าวซารอส (อดีตมีชื่อว่าอ่าวเมลัส) มีน้ำไหลไปทางตะวันตกเฉียงใต้ไปยังทะเลอีเจียน ในสมัยโบราณ เคยมีกำแพงยาวป้องกันไว้ ตั้งอยู่ที่ส่วนที่แคบที่สุดของคาบสมุทรใกล้เมืองโบราณอากอรา คอคอดที่มีกำแพงกีดขวางมีความกว้างเพียง 36 สตาเดีย หรือประมาณ แต่ความยาวของคาบสมุทรจากกำแพงนี้ถึงแหลมมัสตูเซียทางใต้สุด วัดได้ 420 สตาเดีย หรือประมาณ
คันทรี่ กรุ๊ป ดีเวลลอปเมนท์

บริษัท คันทรี่ กรุ๊ป ดีเวลลอปเมนท์ จำกัด (มหาชน) (ชื่อย่อ:CGD) (เดิมชื่อ บริษัท ดราก้อนวัน จำกัด (มหาชน),บริษัท ไดอาน่าดีพาร์ทเม้นท์สโตร์ จำกัด (มหาชน) และบริษัท ไดอาน่าดีพาร์ทเม้นท์สโตร์ จำกัด) ก่อตั้งขึ้นเมื่อวันที่ 8 มิถุนายน พ.ศ. 2525 จดทะเบียนเริ่มแรกประกอบธุรกิจขายอาหารทะเล ต่อมาได้ขยายการประกอบธุรกิจไปยังห้างสรรพสินค้า ใช้ชื่อว่า "ไดอาน่าดีพาร์ทเม้นท์สโตร์" ต่อมาบริษัทฯ จดทะเบียนแปลงสภาพเป็นบริษัทมหาชนจำกัด ใช้ชื่อแรกดังชื่อบริษัทที่ว่า "บริษัท ไดอาน่าดีพาร์ทเม้นท์สโตร์ จำกัด (มหาชน)" เมื่อวันที่ 29 มีนาคม พ.ศ. 2538 ต่อมาบริษัทฯ ได้รับการเสนอขายหุ้นสามัญแก่ประชาชนทั่วไป (IPO) ให้เป็นหลักทรัพย์จดทะเบียนเข้าซื้อขายในตลาดหลักทรัพย์แห่งประเทศไทยวันแรกเมื่อวันที่ 7 พฤษภาคม พ.ศ. 2540 ใช้ชื่อย่อหลักทรัพย์ว่า "DIANA" ต่อมาบริษัทฯ ได้เปลี่ยนชื่อเป็น "บริษัท ดราก้อนวัน จำกัด (มหาชน)" เมื่อวันที่ 25 กรกฎาคม พ.ศ. 2549 ใช้ชื่อย่อหลักทรัพย์ว่า "D1" และเปลี่ยนลักษณะการประกอบธุรกิจคือ การจัดจำหน่ายสินค้าและให้บริการที่เกี่ยวกับเทคโนโลยีสมัยใหม่ และต่อมาได้เปลี่ยนเป็นชื่อดังเช่นปัจจุบันคือ "บริษัท คันทรี่ กรุ๊ป ดีเวลลอปเม้นท์ จำกัด (มหาชน)" เปลี่ยนกลุ่มอุตสาหกรรม จาก MAI Industry หมวดธุรกิจอสังหาริมทรัพย์ ไปยังหมวดธุรกิจใน SET กลุ่มอุตสาหกรรมอสังหาริมทรัพย์และก่อสร้าง หมวดธุรกิจพัฒนาอสังหาริมทรัพย์ เมื่อวันที่ 14 พฤษภาคม พ.ศ. 2553 ใช้ชื่อย่อหลักทรัพย์ใหม่ว่า "CGD" ปัจจุบันบริษัทดำเนินธุรกิจการลงทุนโดยการถือหุ้นในบริษัทอื่นๆ (Holding Company) โดยจะลงทุนในบริษัทซึ่งมีศักยภาพที่จะเติบโตและสร้างผลกำไร หรือมีคุณสมบัติที่จะเป็นบริษัทจดทะเบียนในตลาดหลักทรัพย์ได้ในอนาคต
หลักทรัพย์ คันทรี่ กรุ๊ป

บริษัทหลักทรัพย์ คันทรี่ กรุ๊ป จำกัด (มหาชน) (ชื่อย่อ:CGS) เป็นบริษัทที่ดำเนินธุรกิจนายหน้าซื้อขายหลักทรัพย์ ก่อตั้งขึ้นเมื่อวันที่ 4 เมษายน พ.ศ. 2509 ในชื่อบริษัท แอ๊ดคินซัน เอ็นเตอร์ไปรส์ จำกัด บริษัทสมัครและได้รับเลือกเป็นบริษัทสมาชิกหมายเลข 3 ของตลาดหลักทรัพย์ในปี พ.ศ. 2517 และบริษัทได้เปลี่ยนแปลงชื่อเป็น “บริษัทหลักทรัพย์ แอ๊ดคินซัน จำกัด” ในวันที่ 3 สิงหาคม พ.ศ. 2522 และได้จดทะเบียนแปลงสภาพเป็นบริษัทมหาชน เมื่อวันที่ 17 กุมภาพันธ์ พ.ศ. 2537 เปลี่ยนชื่อใหม่ จาก บริษัทหลักทรัพย์คันทรี่ กรุ๊ป จำกัด (มหาชน) เมื่อวันที่ 12 พฤษภาคม พ.ศ. 2552 เป็น บริษัทหลักทรัพย์ พาย จำกัด (มหาชน) เมื่อวันที่ 18 กุมภาพันธ์ พ.ศ. 2565
ปัจจุบันบริษัทประกอบธุรกิจ 8 ประเภทคือ
จรัญประกันภัย

บริษัท จรัญประกันภัย จำกัด (มหาชน) (ชื่อย่อ: CHARAN) เดิมชื่อ “บริษัท ซุ่นเฮงหลีประกันภัย จำกัด” ก่อตั้งขึ้น เมื่อวันที่ 10 พฤศจิกายน 2492 เพื่อดำเนินธุรกิจรับประกันวินาศภัยทุกประเภท ได้แก่ การประกันอัคคีภัย การประกันภัยทางทะเลและขนส่ง การประกันภัยเบ็ดเตล็ด และการประกันภัยรถยนต์
เหตุการณ์สำคัญ.
การเปลี่ยนแปลงและพัฒนาการที่สำคัญของ บริษัท จรัญประกันภัย จำกัด (มหาชน) ได้แก่
ลักษณะธุรกิจ.
บริษัท จรัญประกันภัย จำกัด (มหาชน) ประกอบธุรกิจหลัก แบ่งได้เป็น 2 ส่วน ดังต่อไปนี้
ด้านการรับประกันภัย.
ธุรกิจหลักของบริษัทฯ คือ รับประกันวินาศภัยทุกประเภท โดยแบ่งเป็น
บริษัทฯ ดำเนินธุรกิจรับประกันวินาศภัยตามประเภทการรับประกันภัยหลัก 4 ประเภท ได้แก่
ด้านการลงทุน.
บริษัทประกันวินาศภัยสามารถนำเงินสดคงเหลือไปลงทุนหรือแสวงหาผลตอบแทน เพื่อเป็นรายได้สำคัญอีกทางหนึ่งให้แก่บริษัทฯ โดยการเลือกลงทุนต้องพิจารณาให้เหมาะสมกับระดับความเสี่ยงที่บริษัทฯ ยอมรับได้ และมีสภาพคล่องในการเปลี่ยนสินทรัพย์ลงทุนเป็นเงินสดสำหรับส่วนที่บริษัทฯ ต้องใช้ในอนาคตอย่างเพียงพอ พร้อมทั้งต้องปฏิบัติตามประเภท สัดส่วน และเงื่อนไขที่กฎหมายกำหนดอย่างเคร่งครัด ภายใต้ข้อกำหนดว่าด้วยการลงทุนตามประกาศคณะกรรมการกำกับและส่งเสริมการประกอบธุรกิจประกันภัย เรื่อง การลงทุนประกอบธุรกิจอื่นของบริษัทประกันวินาศภัย (ฉบับที่ 2) พ.ศ. 2558 การให้กู้ยืมเงิน การลงทุนในหลักทรัพย์ ตั๋วแลกเงิน พันธบัตร หุ้นสามัญ หุ้นกู้ รวมทั้งการฝากเงินในธนาคาร
 ข้อมูล ณ วันที่ 6 กุมภาพันธ์ พ.ศ. 2564
ห้องเย็นโชติวัฒน์หาดใหญ่

บริษัท ห้องเย็นโชติวัฒน์หาดใหญ่ จำกัด (มหาชน) (ชื่อย่อ:CHOTI) เริ่มก่อตั้งเมื่อปี 2521 ที่อำเภอหาดใหญ่ จังหวัดสงขลา เพื่อประกอบกิจการห้องเย็นและผลิตอาหารทะเลแช่แข็งเพื่อการส่งออก โดยบริษัทเป็นผู้ผลิตและส่งออกกุ้งแช่แข็งไปยังตลาดต่าง ๆ ทั่วโลกเช่น ญี่ปุ่น ยุโรป และสหรัฐอเมริกา ภายใต้เครื่องหมายการค้าของบริษัทเอง เช่น SEA CHAMPION, SEA KING, SEA QUEEN, SEA FLOWER และ SEA STAR นอกจากนี้บริษัทยังมีบริษัทย่อย อีกแห่งคือ บริษัท เทพพิทักษ์ซีฟูดส์ จำกัด ดำเนินธุรกิจผลิตปลาหมึก
เชาว์ สตีล อินดัสทรี้

บริษัท เชาว์ สตีล อินดัสทรี้ จำกัด (มหาชน) (ชื่อย่อ: CHOW) ก่อตั้งบริษัทเมื่อวันที่ 11 พฤศจิกายน 2546 เพื่อประกอบธุรกิจผลิตและจำหน่ายเหล็กแท่งยาวให้แก่โรงรีดเหล็กภายในประเทศและต่างประเทศ เพื่อนำไปผลิตต่อด้วยการรีดเป็นผลิตภัณฑ์เหล็กทรงยาว (Long Products)
ชูโอ เซ็นโก (ประเทศไทย)

บริษัท ชูโอ เซ็นโก (ประเทศไทย) จำกัด (มหาชน) (ชื่อย่อ:CHUO) จัดตั้งขึ้นเมื่อวันที่ 24 สิงหาคม 2524 บริษับประกอบธุรกิจโฆษณาด้วยการเป็นนายหน้าตัวแทน และรับทำโฆษณาแบบครบวงจร
ซี.ไอ.กรุ๊ป

บริษัท ซี.ไอ.กรุ๊ป จำกัด (มหาชน) (ชื่อย่อ:CIG) ก่อตั้งขึ้นเมื่อวันที่ 20 สิงหาคม 2534 เพื่อประกอบธุรกิจผลิตคอยล์เย็น (Evaporator Coil) คอยล์ร้อน (Condenser Coil) และคอยล์น้ำเย็น (Chilled Water Coil) ซึ่งเป็นส่วนประกอบของเครื่องปรับอากาศ เครื่องทำความเย็น และอุปกรณ์ถ่ายเทความร้อน/ความเย็นประเภทอื่น ๆ เพื่อจำหน่ายในประเทศ จนกระทั่งในปี 2541 บริษัทจึงเริ่มผลิตและจำหน่ายไปยังต่างประเทศ จนกระทั่งในปี 2541 โดยเป็นบริษัทผู้ผลิตคอยล์บริษัทแรกที่ได้รับมาตรฐาน UL และ CSA จากประเทศสหรัฐอเมริกาและแคนาดา จดทะเบียนในตลาดหลักทรัพย์ MAI ในปี 2548 ปัจจุบันมีโรงงานอยู่ในประเทศไทยทั้งหมด 3 แห่งคือ ปทุมธานี ชลบุรี และ สมุทรปราการ และมีพนักงานกว่า 1,000 คน
อะเลปโป

อะเลปโป  หรือ ฮะลับ (/ ALA-LC: "Ḥalab") เป็นเมืองที่ตั้งอยู่ทางตะวันตกเฉียงเหนือของประเทศซีเรีย และเป็นเมืองที่ใหญ่ที่สุดของประเทศ เป็นเมืองหลวงของเขตผู้ว่าราชการอะเลปโป ซึ่งเป็นเขตผู้ว่าราชการที่มีประชากรมากที่สุดในประเทศ มีประชากรอย่างเป็นทางการ 2,132,100 คน (ค.ศ. 2004) เป็นหนึ่งในเมืองที่ใหญ่ที่สุดในภูมิภาคเลแวนต์ ร่วมหลายศตวรรษที่เมืองที่ใหญ่ที่สุดในเกรตเตอร์ซีเรีย และเป็นเมืองใหญ่เป็นอันดับ 3 ของอาณาจักรออตโตมัน รองจากอิสตันบูลและไคโร
อะเลปโปยังเป็นหนึ่งในเมืองที่เก่าแก่ที่สุดที่มีคนอาศัยอยู่อย่างต่อเนื่องยาวนานที่สุด มีคนอาศัยอยู่ตั้งแต่ช่วงต้นของ 6 สหัสวรรษก่อนคริสต์ศักราช ได้รับการกล่าวถึงในหินคูนิฟอร์มในเอบลาและเมโสโปเตเมียที่กล่าวถึง ความช่ำชองในการค้าและการทหาร และด้วยประวัติอันยาวนาน อาจเป็นสาเหตุให้เป็นจุดยุทธศาสตร์ เป็นจุดกึ่งกลางระหว่างทะเลเมดิเตอร์เรเนียนกับเมโสโปเตเมีย
อะเลปโปซึ่งชาวอิตไทต์ได้เข้าครอบเมื่อประมาณ 2 พันปีก่อนคริสต์ศักราช ต่อมาได้มีชนชาติต่าง ๆ ผลัดกันเข้ามามีอำนาจ จนถึง ค.ศ. 1517 ได้รวมอยู่ในจักรวรรดิออตโตมัน เมืองมีความโดดเด่น โดยเป็นจุดสิ้นสุดของเส้นทางสายไหม ที่เป็นเส้นทางผ่านเอเชียกลางและเมโสโปเตเมีย เมื่อมีการสร้างคลองสุเอซขึ้นในปี ค.ศ. 1869 การทำการค้าจึงทำการทางทะเล เมืองอะเลปโปก็ค่อย ๆ เสื่อม ใน ค.ศ. 1918 ระหว่างสงครามโลกครั้งที่หนึ่ง อังกฤษได้เข้ามายึดครอง และใน ค.ศ. 1920 มีฐานะเป็นรัฐหนึ่งของซีเรียซึ่งเป็นดินแดนในอาณัติของฝรั่งเศส จนกระทั่ง ค.ศ. 1925 จึงได้รวมกับดามัสกัสเป็นประเทศซีเรีย
ซิตี้ สตีล

บริษัท ซิตี้ สตีล จำกัด (มหาชน) (ชื่อย่อ: CITY) ก่อตั้งเมื่อวันที่ 7 สิงหาคม 2538 เพื่อดำเนินการผลิตอุปกรณ์จัดเก็บ อุปกรณ์ลำเลียงและผลิตภัณฑ์จากโลหะ โดยกลุ่มบริษัทประกอบธุรกิจผลิตและจำหน่ายผลิตภัณฑ์โลหะโครงสร้าง ผลิตภัณฑ์โลหะที่เกี่ยวกับอุปกรณ์จัดเก็บและลำเลียง ผลิตภัณฑ์โลหะแปรรูป การจำหน่ายโลหะและชิ้นส่วนโลหะ และให้บริการด้านโลหะครบวงจร ให้แก่ลูกค้าในประเทศและต่างประเทศ ภายใต้เครื่องหมายการค้า “CITY STEEL” 
กลุ่มบริษัทได้ใช้นโยบายในการแบ่งการดำเนินงานออกเป็น 4 สายงานธุรกิจ
ซีเอ็มโอ

บริษัท ซีเอ็มโอ จำกัด (มหาชน) (mai:CMO
) ก่อตั้งขึ้นเมื่อวันที่ 5 มิถุนายน พ.ศ. 2534 เพื่อประกอบธุรกิจให้บริการบริหารการจัดงาน (Event Management) ประเภทงานบันเทิงสาธารณะ (Public Event) งานการประชุมสัมมนา (Meeting, Incentive, Convention & Exhibition: MICE) งานนิทรรศการและการแสดงสินค้า (Exhibition & Trade Show) และงานส่งเสริมการตลาดและส่งเสริมการจัดจำหน่าย (Marketing & Promotion)
เมื่อวันที่ 1 มกราคม 2022 กิติศักดิ์ จำปาทิพย์พงศ์ถูกแต่งตั้งเป็น ประธานบริหาร (CEO) ของ บริษัท ซีเอ็มโอ กรุ๊ป จำกัด (มหาชน)
กาซีอันเท็พ

กาซีอันเท็พ (ตุรกีออตโตมัน: عينتاب "Ayntab", หรือ) เป็นเมืองทางตะวันออกเฉียงใต้ของประเทศตุรกี เป็นหนึ่งในเมืองที่เก่าแก่ที่สุดที่ยังคงมีคนอาศัยอยู่ของโลก เมืองตั้งอยู่ห่างจากเมืองอะเลปโปทางทิศเหนือราว 127 กม. เมืองมีประชากร 1,376,352 คน (ค.ศ. 2011) และเขตมหานครมีประชากร 1,393,289 คน
มีความสำคัญทางยุทธศาสตร์ในช่วงสงครามครูเสด เป็นศูนย์กลางของชาวตุรกีในการต่อต้านฝรั่งเศสระหว่าง ค.ศ. 1920-1921 เคยถูกฝรั่งเศสยึดครองแต่กลับคืนเป็นของตุรกีอีกครั้งใน ค.ศ.1922
อาดานา

อาดานา (Adana) เป็นเมืองทางตอนใต้ของประเทศตุรกี และเป็นศูนย์กลางการค้าและกสิกรรมที่สำคัญ เมืองตั้งอยู่บนฝั่งซ้ายของแม่น้ำเซย์ฮาน อยู่ห่างจากทะเลเมดิเตอร์เรเนียนราว 30 กม. เป็นเมืองหลวงของจังหวัดอาดานา มีประชากร 1.6 ล้านคน 
แต่เดิมเป็นที่ตั้งกองทหารของโรมัน ต่อมาประมาณ ค.ศ. 762 ฮารุน-อาร์-รอซิด คอลีฟะห์แห่งราชวงศ์อับบาซียะห์ได้เข้าครอบครองแลทะนุบำรุงจนเจริญรุ่งเรือง ระหว่าง ค.ศ. 1832-1840 ตกเป็นของอียิปต์
โพแทสเซียม โคบอลติไนไตรต์

โพแทสเซียม โคบอลติไนไตรต์  ตามระบบการเรียกชื่อสารเคมีของ IUPAC ว่า โพแทสเซียม เฮกซะไนไตรโตโคบอลเตต(III)  เป็นสารประกอบโคออร์ดิเนชันที่มีสูตร K3[Co(NO2)6] แอนไอออนของเกลือสีเหลืองนี้เป็นสีประกอบด้วยใจกลางโคบอลต์(III) ผูกพันกับ 6 ไนตริโตลิแกนด์ เป็นที่ไม่ละลายในน้ำและมีการตกตะกอนเป็นของแข็งสีเหลือง
ถูกทำขึ้นครั้งแรกในปี 1848 โดย N. W. Fischer ในเบรสเลา และมันถูกใช้เป็นเม็ดสีเหลืองที่เรียกว่า อูเรโอลิน
โพแทสเซียมเตตระไอโอโดเมอคูเรต(II)

โพแทสเซียม เตตระไอโดเมอคูเรต(II)  เป็นสารประกอบอนินทรีย์ที่มีโพแทสเซียมแคทไอออน และสารแอนไอออนเชิงซ้อนเตตระไอโดเมอคูเรต(II) ใช้ในการตรวจสอบแอมโมเนีย
วรรษมน วัฒโรดม

วรรษมน วัฒโรดม (มี๋) เกิดเมื่อวันที่ 23 ธันวาคม 2504 มีบิดาชื่อ สุนทร มารดาชื่อ วรรณี มีพี่น้อง 5 คน โดยเธอเป็นคนที่สอง สำเร็จการศึกษาจากโรงเรียนสตรีวิทยา ในแผนกศิลป์-ภาษาและปริญญาตรีจากคณะวิทยาศาสตร์และเทคโนโลยี สาขาวิชาวิทยาการคอมพิวเตอร์ จากมหาวิทยาลัยอัสสัมชัญ (เอแบค)
ประวัติ.
เริ่มเข้าวงการด้วยการเดินแบบและโฆษณาทางทีวี อีกทั้งยังเคยประกวดร้องเพลงที่โรงแรมรามา การ์เด้นจนได้รับการชักชวนจาก เรวัติ พุทธินันท์ (เต๋อ) ให้มารับบทนำคู่กับ อำพล ลำพูน นักร้องนำจากวงไมโคร ในภาพยนตร์เรื่องแรก "วัยระเริง" กำกับโดย "เปี๊ยก โปสเตอร์" ในปี 2527 ซึ่งประสบความสำเร็จและมีชื่อเสียง และได้แสดงคู่กันอีกเรื่องคือเรื่อง "น้ำพุ" มีผลงานทางภาพยนตร์ต่อมาในเรื่อง "ปัญญาชนก้นครัว", "คู่วุ่นวัยหวาน", "รัตนาวดี", "ก้อโอเคนะ", "สารวัตรเถื่อน", "ลุ้นอลเวง" และพลิกบทบาทเป็นนางร้ายในเรื่อง "ไม่สิ้นไร้ไฟสวาท" ซึ่งเรื่องนี้เธอได้รับรางวัลสุพรรณหงส์ทองคำ สาขานักแสดงสมทบยอดเยี่ยม ทั้งยังได้แสดงละครโด่งดังในเรื่อง "วัยซน" ของค่ายกันตนา ทางช่อง 7 อีกทั้งออกผลงานเพลงเป็นอัลบั้มเดี่ยวออกมา 1 ชุดในปี พ.ศ. 2531 ในชื่อ "มี๋เองแหละ" ภายหลังเธอได้รับบทโดดเด่นในละครญี่ปุ่นที่ใช้บ้านของเธอเป็นสถานที่ถ่ายทำอีกด้วย นอกจากนั้นเธอได้รับงานพิธีกรในรายการต่าง ๆ รวมทั้งเคยเป็นผู้ประกาศข่าวทางช่อง 7 ต่อมาได้ทำงานอยู่เบื้องหลังรายการและคอนเสิร์ต และเคยเป็นนักจัดรายการวิทยุ ปัจจุบันเปิดธุรกิจสปาและนวดแผนไทยชื่อว่า "ราชาวดีสปา" ในเมืองโจฮันเนสเบอร์ก และเมืองเดอเบอร์น ประเทศแอฟริกาใต้ สถานภาพสมรสแล้วและมีบุตรชายคนเดียวคือ วสุ วัฒโรดม (จูเนียร์)
ความจริงครึ่งเดียว

ความจริงครึ่งเดียว เป็นถ้อยแถลงที่ฉ้อฉลประเภทหนึ่งซึ่งมีองค์ประกอบบางอย่างเป็นความจริง ถ้อยแถลงนั้นอาจเป็นความจริงเพียงบางส่วน หรือโดยรวมแล้วอาจเป็นความจริง แต่เป็นความจริงบางส่วนจากความจริงทั้งหมด หรืออาจใช้องค์ประกอบบางอย่างที่ฉ้อฉล เช่น ใช้เครื่องหมายวรรคตอนไม่เหมาะสม หรือใช้ความหมายสองแง่สองง่าม โดยเฉพาะเมื่อมีเจตนาหลอกลวง หลบเลี่ยง ตำหนิ หรือบิดเบือนความจริงนั้น
ความมุ่งประสงค์.
ความมุ่งประสงค์และ/หรือผลสืบเนื่องของความจริงครึ่งเดียวก็คือ เพื่อสร้างบางสิ่งบางอย่างที่เป็นความเชื่ออย่างเดียวจริง ๆ ให้ดูเหมือนว่าเป็นความรู้ หรือเป็นคำแถลงที่สมจริงแทนความจริงทั้งมวล หรืออาจเป็นได้ว่าเพื่อชักนำไปสู่ข้อสรุปอย่างผิด ๆ การที่ใครคนหนึ่งจะรู้ว่าประพจน์ที่ให้มาเป็นจริงหรือไม่ คนนั้นต้องไม่เพียงแค่เชื่อในประพจน์อันเป็นจริงที่เกี่ยวข้อง แต่เขายังต้องมีเหตุผลที่ดีมาสนับสนุนด้วย ตามทฤษฎีความเชื่อที่มีเหตุผลสนับสนุนว่าจริง (justified true belief) ของความรู้ ความจริงครึ่งเดียวฉ้อฉลผู้รับสารโดยนำเสนอบางสิ่งบางอย่างที่น่าเชื่อถือ และใช้มุมมองต่าง ๆ ของคำแถลงที่แสดงให้เห็นได้ว่าเป็นจริงในฐานะเหตุผลที่ดี เพื่อให้เชื่อว่าคำแถลงนั้นเป็นจริงโดยครบถ้วนบริบูรณ์ หรือว่าคำแถลงนั้นเป็นตัวแทนของความจริงทั้งมวล บุคคลที่ถูกฉ้อฉลโดยความจริงครึ่งเดียว จะพิจารณาประพจน์ว่าเป็นความรู้และปฏิบัติตนตามนั้น
การเมือง.
ความจริงครึ่งเดียวบางรูปแบบเป็นส่วนหนึ่งที่หลีกเลี่ยงไม่ได้ของการเมืองในประชาธิปไตยแบบมีผู้แทน ชื่อเสียงของผู้สมัครเพื่อดำรงตำแหน่งทางการเมืองอาจเกิดความเสียหายอย่างไม่สามารถแก้ไขได้หากพวกเขาถูกเปิดโปงในเรื่องที่โกหก ดังนั้นรูปแบบของภาษาที่ซับซ้อนจึงได้วิวัฒนาการขึ้นเพื่อลดโอกาสของการเกิดสิ่งนี้ ถ้ายังไม่มีใครพูดอะไร พวกเขาก็ไม่สามารถถูกกล่าวหาว่าโกหก ด้วยเหตุนี้การเมืองจึงเป็นโลกที่คาดว่าจะพบความจริงครึ่งเดียวต่าง ๆ และคำแถลงทางการเมืองก็ไม่ค่อยเป็นที่ยอมรับตามค่าหน้าค่าตา 
วิลเลียม แซไฟร์ (William Safire) ได้นิยามความจริงครึ่งเดียวตามความมุ่งหมายทางการเมืองไว้ว่า "คำแถลงที่แม่นยำเพียงพอต่อความจำเป็นในการอธิบาย และการอธิบายที่ยาวกว่านั้น ดูเหมือนเป็นปฏิกิริยาของความเชื่ออีกครึ่งต่อสาธารณชนมากกว่า"
ฟูกูจิยามะ

ฟูกูจิยามะ  เป็นนครที่ตั้งอยู่ทางตอนเหนือของจังหวัดเกียวโต ประเทศญี่ปุ่น ตั้งอยู่ห่างจากชายฝั่งทะเลญี่ปุ่น 25 กิโลเมตร บริเวณแม่น้ำยูระ ทางตอนใต้ของหุบเขาฟูกูจิยามะ และล้อมรอบไปด้วยภูเขาทางทิศตะวันออก ทิศใต้ และทิศตะวันตก มีขนาดพื้นที่ทั้งสิ้น 552.54 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 75,657 คน
ประชากร.
จากข้อมูลการสำรวจสำมะโนประชากรของญี่ปุ่น จำนวนประชากรของฟูกูจิยามะยังคงค่อนข้างคงที่ในช่วง 60 ปีที่ผ่านมา
เจ้าธัญวงศ์ สว่าง

เจ้าธัญวงศ์ สว่าง (ເຈົ້າທັນວົງ ສະຫວ່າງ) (ประสูติ 17 เมษายน พ.ศ. 2507) เป็นสมาชิกของพระราชวงศ์ลาวที่ยังมีชีวิตอยู่ในปัจจุบัน หลักจากการล้มล้างราชอาณาจักรลาว พระองค์ประสูติที่ พระราชวังหลวงพระบาง ราชอาณาจักรลาว เป็นพระราชโอรสในสมเด็จเจ้าฟ้าชายวงศ์สว่าง องค์มกุฎราชกุมารกับสมเด็จเจ้าฟ้าหญิงมณีไลย องค์มกุฎราชกุมารี
พระประวัติ.
ในปี 1981 พระองค์และเจ้าสุริวงศ์ สว่างพระเชษฐา ได้หลบหนีการปฏิวัติจากหลวงพระบางมายังประเทศไทย และลี้ภัยต่อไปยังฝรั่งเศส และพำนักที่ฝรั่งเศสในฐานะผู้ลี้ภัยทางการเมือง
ระหว่างการลี้ภัยพระองค์ก็ทรงย้ายไปพำนักที่ ฟลอริดา สหรัฐอเมริกา และมีการจัดงานชุมนุมชาวลาวในต่างประเทศเพื่อช่วยในการรักษาและส่งเสริมวัฒนธรรมลาว
เมอร์โบรมิน

เมอร์โบรมิน  หรือ ยาแดง เป็นสารระงับเชื้อเฉพาะที่ ใช้สำหรับแผลบาดและถลอกเล็กน้อย เมอร์โบรมินเป็นสารประกอบเกลือออร์แกโนเมอร์คิวริกไดโซเดียมและฟลูออเรสซิน หาซื้อได้ทั่วไปในประเทศส่วนใหญ่ รวมทั้งประเทศไทย, มีราคาถูก และเก็บรักษาได้นาน, แต่มีการเลิกใช้ไปในสหรัฐอเมริกา เยอรมนี และฝรั่งเศส เนื่องจากเป็นสารประกอบที่มีปรอทอยู่ในโมเลกุล แม้ว่าจะไม่ได้มีการพิสูจน์อย่างจริงจังว่าไม่ปลอดภัยก็ตาม
ทางวิ่งเครื่องบิน

ทางวิ่งเครื่องบิน, ลานวิ่ง, ลานบิน หรือ รันเวย์ (อังกฤษ : Runway) ตามที่องค์การการบินพลเรือนระหว่างประเทศ (ICAO) ได้กำหนดไว้ หมายถึงพื้นที่สี่เหลี่ยมผืนผ้าบนพื้นดิน ภายในบริเวณสนามบิน ซึ่งเตรียมการไว้สำหรับอากาศยานใช้ในการร่อนลงจอดและวิ่งขึ้น ทางวิ่งเครื่องบินแบ่งออกเป็นประเภทที่มนุษย์สร้างขึ้น โดยใช้วัสดุประเภทแอสฟัลต์และคอนกรีต หรือผสมทั้งสองชนิด และประเภทที่ใช้พื้นผิวธรรมชาติ เช่น หญ้า ดิน กรวด น้ำแข็ง และเกลือ
รันเวย์หรือทางวิ่งเครื่องบิน ควรมีความยาวไม่น้อยกว่า 1,830 เมตร (6,000 ฟุต) สำหรับอากาศยานที่มีน้ำหนักไม่เกิน 90.7 ตัน (ประมาณ 2,000,000 ปอนด์) สำหรับอากาศยานที่ใหญ่กว่านี้ รวมถึงอากาศยานที่มีขนาดกว้างกว่าปกติ จะต้องใช้ทางวิ่งความยาวอย่างน้อย 2,438 เมตร (8,000 ฟุต) ที่ระดับน้ำทะเล (และยาวกว่านี้ ถ้าเป็นทางวิ่งที่อยู่เหนือระดับน้ำทะเลมาก ๆ) อากาศยานโดยสารระหว่างประเทศโดยปกติจะบรรทุกน้ำมันมาก ทำให้มีน้ำหนักเยอะ จึงอาจต้องใช้ทางวิ่งที่ยาวถึง 3,048 เมตร (10,000 ฟุต) หรือมากกว่า และจะต้องใช้ความยาวทางวิ่งในการยกตัวขึ้นหรือเทคออฟถึงเกือบ 4 กิโลเมตร (3,962 เมตร) เครื่องบินโดยสาร โบอิ้ง 747 นับว่าเป็นเครื่องบินที่ใช้ทางวิ่งยาวที่สุดในการเทคออฟ เมื่อเทียบกับเครื่องบินโดยสารอื่นในลักษณะเดียวกัน 
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เจ้าฟ้าโสริยาวงศ์ สว่าง

สมเด็จเจ้าฟ้าชายโสริยวงศ์สว่าง (22 มกราคม พ.ศ. 2480 – 2 มกราคม พ.ศ. 2561) เป็นพระราชโอรสองค์เล็กในพระบาทสมเด็จพระเจ้ามหาชีวิตศรีสว่างวัฒนากับสมเด็จพระราชินีคำผูย พระองค์อภิเษกสมรสกับสมเด็จเจ้าฟ้าหญิงดาราวรรณ โสริยวงศ์สว่าง มีพระโอรส-ธิดา 4 พระองค์คือ เจ้าสุธีระ โสริยวงศ์สว่าง เจ้าทัยวันต์ โสริยวงศ์สว่าง เจ้าพลวันต์ โสริยวงศ์สว่าง เจ้ากฤษณชิน โสริยวงศ์สว่าง
หลังจากการยึดประเทศลาวโดยกองทัพคอมมิวนิสต์ในเดือนสิงหาคม 1975 ในเดือนพฤศจิกายนปี 1975 พระองค์จึงเสด็จฯ ลี้ภัยออกจากประเทศลาวโดยการข้ามแม่น้ำโขงมายังประเทศไทย แล้วพระองค์ทรงรับพระราชภาระในองค์พระบาทสมเด็จพระเจ้ามหาชีวิตเป็นพระประมุขแห่งพระราชวงศ์ล้านช้างทั้งหมด เพราะพระองค์มีพระชนมพรรษามากที่สุดในพระราชวงศ์ และทรงทำหน้าที่เป็นผู้สำเร็จราชการแผ่นดินให้กับสมเด็จเจ้าฟ้าชายสุริวงศ์สว่าง พระภาติยะ 
พระองค์ทรงประทับอยู่ ณ กรุงปารีส ประเทศฝรั่งเศส และทรงทำงานที่เรโนลต์
พระองค์เสด็จสวรรคตเมื่อวันที่ 2 มกราคม พ.ศ. 2561 ณ กรุงปารีส สิริพระชนมายุ 80 พรรษา
ตำบลสวายจีก

ตำบลสวายจีก เป็นตำบลหนึ่งในอำเภอเมืองบุรีรัมย์ จังหวัดบุรีรัมย์ มีพื้นที่ทั้งหมดประมาณ 58.23 ตารางกิโลเมตร หรือประมาณ 36,395 ไร่ ประชากรในปี พ.ศ. 2562 มีจำนวน 11,668 คน ทั้งพื้นที่ของตำบลบริหารโดยองค์การบริหารส่วนตำบลสวายจีก โดยที่ทำการองค์การบริหารส่วนตำบลห่างจากศาลากลางจังหวัดบุรีรัมย์ประมาณ 11.5 กิโลเมตร
หมู่บ้าน.
ตำบลสวายจีกแบ่งเขตการปกครองออกเป็น 19 หมู่บ้าน ดังนี้
<templatestyles src="Div col/styles.css"/>
วัด.
วัดในตำบลสวายจีก 6 แห่ง ได้แก่
สาส์นลับที่สาบสูญ

สาส์นลับที่สาบสูญ  เป็นนวนิยายแนวลึกลับ/ระทึกขวัญ เขียนโดย แดน บราวน์ เนื้อหาเกี่ยวกับการผจญภัยครั้งที่ 3 ของ โรเบิร์ต แลงดอน ศาสตราจารย์ด้านสัญลักษณ์วิทยาแห่งมหาวิทยาลัยฮาร์วาร์ด หลังสร้างชื่อในเล่มก่อนหน้า คือ "รหัสลับดาวินชี"
เรื่องย่อ.
เช้าวันหนึ่ง โรเบิร์ต แลงดอน ได้รับโทรศัพท์จากผู้ช่วยของ "ปีเตอร์ โซโลมอน" ซึ่งเป็นเพื่อนและผู้ที่แลงดอนเคารพเหมือนครูอาจารย์มานานหลายปี ตั้งแต่เขายังเป็นหนุ่มน้อย ให้เดินทางไปบรรยายที่กรุงวอชิงตัน ดี.ซี. ณ อาคารแคปิตอล หรือรัฐสภา เมื่อไปถึง แลงดอนจึงรู้ว่าไม่มีงานบรรยาย แต่กลับพบเหตุการณ์ระทึกมากมาย เริ่มตั้งแต่พบมือของปีเตอร์ที่ถูกตัดออก ขณะเดียวกัน "แคเทอรีน โซโลมอน" น้องสาวของปีเตอร์ ซึ่งเป็นนักวิทยาศาสตร์ทางจิต ผู้เพิ่งประสบความสำเร็จในการค้นพบครั้งสำคัญ ก็ถูกชายลึกลับคนเดียวกับที่ลักพาตัวปีเตอร์ไปตามล่า แลงดอนจึงต้องพยายามช่วย...
ทั้งสองต้องพยายามไขรหัสลับ เพื่อนำไปสู่ความรู้ที่จะสั่นสะเทือนโลก ซึ่งถูกปกปิดและเก็บเป็นความลับสืบทอดมานานของกลุ่มเมสัน และในขณะเดียวกันก็ต้องช่วยชีวิตของปีเตอร์ให้ได้ด้วย
โครเมียม(III) คลอไรด์

โครเมียม (III) คลอไรด์  เป็นสารประกอบที่มีสูตร CrCl3 (H2O) x โดยที่ xสามารถเป็น 0, 5, และ 6 รูปแบบที่ปราศจากน้ำ สารประกอบมีสูตรเป็น CrCl3 มีลักษณะเป็นของแข็งสีม่วง ส่วนรูปแบบที่พบมากที่สุดของไตรคลอไรด์ ซึ่งเป็นสีเขียวเข้ม คือ "เฮกซะไฮเดรต", CrCl3.6H2O โครเมียม (III) คลอไรด์ ถูกพบว่าใช้เป็นตัวเร่งปฏิกิริยาและเป็นสารตั้งต้นของสีย้อมจำพวกขนสัตว์ ต่างๆ
ไซโคลเพนตาไดอีนิลไอเอิร์น ไดคาร์โบนิล ไอโอไดด์

ไซโคลเพนตาไดอีนิลไอเอิร์น ไดคาร์โบนิล ไอโอไดด์  เป็นสารประกอบออร์กาโนไอเอิร์น ที่มีสูตรเคมี (C5H5)Fe(CO)2I เป็นของแข็งสีน้ำตาลเข้มที่ละลายในตัวทำละลายอินทรีย์ที่พบโดยทั่วไป 
การเตรียม.
ไซโคลเพนตาไดอีนิลไอเอิร์น ไดคาร์โบนิล ไอโอไดด์ สามารถสังเคราะห์โดยปฏิกิริยาของ ไซโคลเพนตาไดอีนิลไอเอิร์น ไดคาร์โบนิล ไดเมอร์ ด้วย I2:
Cp2Fe2(CO)4 + I2 → 2 CpFe(CO)2I
ซึ่งมันอาจจะเป็นคนแรกที่รายงานโดย พอลสัน และฮอลแลม
มาร์ก แฮมิลล์

มาร์ก ริชาร์ด แฮมิลล์  (เกิดวันที่ 25 กันยายน ค.ศ. 1951) เป็นนักแสดง, นักพากย์และนักเขียนชาวอเมริกา เขาเป็นที่รู้จักกันดีใบบทบาทของ ลุค สกายวอล์คเกอร์ ในภาพยนตร์ชุด "สตาร์ วอร์ส" ผลงานภาพยนตร์ของเขาที่โดดเด่น ได้แก่ "โคร์เวตต์ซัมเมอร์" (1978) และ "กองหน้ามรณะ" (1980) แฮมิลล์ยังปรากฏตัวในผลงานละครเวทีหลายเรื่องในช่วงทศวรรษ 1980
แฮมิลล์เป็นนักพากย์ที่มีผลงานมากมาย โดยเขาพากย์เป็นตัวละครในการ์ตูนโทรทัศน์หลายเรื่อง, ภาพยนตร์และวิดีโอเกม เขาเป็นที่รู้จักจากบทบาทที่เขาพากย์มาอย่างยาวนาน ได้แก่ โจ๊กเกอร์ของดีซีคอมิกส์ เริ่มตั้งแต่ใน ' (1992–1994), ไฟเออร์ลอร์ดโอไซ ใน ' (2005–2008) และ สกิปส์ ใน "เรกูลาร์โชว์" (2010–2017)
ชีวิตในช่วงแรก.
แฮมิลล์เกิดที่ โอกแลนด์, แคลิฟอร์เนีย, สหรัฐ เป็นบุตรของกัปตันกองทัพเรือสหรัฐ วิลเลียม ทอมัส แฮมิลล์ กับ เวอร์จิเนีย ซูแซน (นามสกุลเดิม จอห์นสัน) เขาเป็นในบุตรเจ็ดคน มีพี่ชายสองคน วิลล์กับแพทริก และน้องสาวสี่คน เทอร์รี, แจน, จีนีและคิม พ่อของเขามีเชื้อสายอังกฤษ, สกอตแลนด์, ไอริชและเวลส์ แม่ของเขามีเชื้อสายเป็นลูกครึ่งสวีเดนและอังกฤษ แฮมิลล์อธิบายลักษณะพ่อของเขาว่าเป็นคนที่ยึดมั่นในโรมันคาทอลิกและเหมือนกับ "นิกสันริพับลิกัน"
การย้ายสถานีของพ่อของเขาและการย้ายของครอบครัวทำให้เด็ก ๆ ตระกูลแฮมิลล์เปลี่ยนโรงเรียนบ่อยครั้ง ในช่วงชั้นประถมศึกษา เขาเรียนที่สถาบันการศึกษาวัลซิงแฮมและโรงเรียนมัธยมต้นโพ เมื่ออายุ 11 ปี เขาย้ายไปที่ 5900 บล็อกออฟแคสเซิลตันไดรฟ์ ใน ซานดิเอโก, แคลิฟอร์เนีย ที่นั่นเขาได้เข้าเรียนที่โรงเรียนมัธยมต้นเฮล ในช่วงปีแรกที่เขาเรียนในโรงเรียนมัธยมปลายเจมส์ เมดิสัน ครอบครัวของเขาย้ายไปที่เวอร์จิเนีย และ แฮมิลล์ได้เข้าเรียนในโรงเรียนมัธยมปลายแอนเนนเดล พ่อของเขาย้ายไปประจำสถานีที่ญี่ปุ่น ในช่วงชั้นปีแรกของเขา แฮมิลล์เข้าร่วมและเป็นสมาชิกของชมรมการแสดงที่โรงเรียนมัธยมปลายไนล์ ซี. คินนิก เขาสำเร็จการศึกษาในปี 1969 ต่อมาเขาเข้าเรียนที่วิทยาลัยลอสแอนเจลิสซิตี วิชาเอกการละคร
บริษัทรักอุตลุด

The Cupids บริษัทรักอุตลุด เป็นละครโทรทัศน์ไทยทั้งหมด 8 เรื่อง ได้แก่กามเทพหรรษา, กามเทพออกศึก, กามเทพออนไลน์, ลูบคมกามเทพ, ซ่อนรักกามเทพ, กามเทพซ้อนกล, กามเทพจำแลง และกามเทพปราบมาร สร้างจากนวนิยายชื่อเดียวกันที่เขียนโดย อิศยา อุมาริกา ร่มแก้ว เชย์นา ซ่อนกลิ่น เก้าแต้ม แพรณัฐ และณารา
ละครซีรีส์เรื่องนี้ผลิตโดยบรอดคาซท์ ไทย เทเลวิชั่นและมีผู้กำกับถึง 7 คน ออกอากาศทุกวันศุกร์-อาทิตย์ ตั้งแต่วันที่ 5 มีนาคม ถึง 23 กรกฎาคม 2560
เรื่องย่อ.
เมื่อ 4 ปีก่อน ภีม (ธีรเดช วงศ์พัวพันธ์) ได้ก่อตั้งบริษัทที่ชื่อว่า "คิวปิดฮัท" ซึ่งเป็นบริษัทจัดหาคู่ที่มีพนักงานผู้หญิง 8 คน ในแต่ละแผนกคอยช่วยจัดการบริษัท ปัจจุบันนี้ภีมพบว่า “คิวปิดฮัท” ไม่ได้รายได้ตามเป้า ภีมคิดว่าเพราะพนักงานสาวทั้ง 8 คนยังโสดอยู่ทั้งหมด และลูกค้าก็ไม่ค่อยจะไว้ใจให้พวกเธอหาคู่เพราะว่าพวกเธอเองก็โสดเหมือนกัน ในวันวาเลนไทน์ ภีมได้เรียกพนักงานหญิงทั้ง 8 คนมาประชุมด่วน และพบว่าพวกเธอทุกคนต่างก็มีปัญหาเรื่องความรัก เพื่อช่วยพยุงบริษัทไว้ ภีมจึง “สั่ง” พนักงานทั้ง 8 คนให้หาแฟนให้ได้ก่อนวันวาเลนไทน์ปีหน้า ใครหาแฟนได้จะได้โบนัส 1 ล้านบาท หากพนักงานไม่ยอมรับคำสั่ง บริษัทก็จะต้องปิดตัวลง และพนักงานหญิงทั้ง 8 คนจะต้องออกจากงาน และพวกเขาจะไม่ได้ทำงานในบริษัทที่พวกเขารักอีกต่อไป
เสียงซอ เลิศรัตนชัย

เสียงซอ เลิศรัตนชัย (9 มีนาคม พ.ศ. 2539 –) เป็นนักกีฬาขี่ม้าทีมชาติไทย เธอได้รับ 2 เหรียญทองจากการแข่งขันขี่ม้ากระโดดข้ามเครื่องกีดขวาง ชิงแชมป์ยุวชนนานาชาติ ประจำปี 2013 ในประเภททีมความสูง 90 ซม. และอีเวนต์พิเศษระยะความสูง 115-120 ซม. ที่สนามแข่งทหารม้า 29 รักษาพระองค์ นอกจากนี้ เธอยังเป็นผู้ช่วยผู้ฝึกสอนขี่ม้าให้กับเยาวชนทีมชาติไทยรุ่นอายุไม่เกิน 15 ปีเข้าแข่งขี่ม้ากระโดดข้ามเครื่องกีดขวางที่ประเทศกัมพูชา ตลอดจนเป็นผู้ทำคะแนนนำในการคัดเลือกตัวแทนทีมชาติไทยในการแข่งขันซีเกมส์ 2013 ที่ประเทศพม่า
และในเช้ามืดวันที่ 24 มิถุนายน พ.ศ. 2556 ตามเวลาประเทศไทย เสียงซอได้อันดับ 2 ในการแข่งขันขี่ม้าชิงแชมป์โลก เอฟอีไอเวิลด์จัมปิงชาลเลนจ์ 2013 รอบชิงชนะเลิศ ที่ประเทศเวเนซุเอลา
ประวัติ.
เสียงซอเป็นบุตรสาวของควินิจ เลิศรัตนชัย กับเพ็ญ พิสุทธิ์ การศึกษา ระดับปริญญาตรี จากคณะนิเทศศาสตร์ จุฬาลงกรณ์มหาวิทยาลัย สาขาวิชาการประชาสัมพันธ์ เอกโฆษณา ระดับปริญญาโท คณะวิทยาศาสตร์การกีฬา จุฬาลงกรณ์มหาวิทยาลัย สาขาวิชาวิทยาศาสตร์การกีฬาและการออกกำลังกาย (การจัดการกีฬา) โดยก่อนที่เสียงซอจะขี่ม้าอย่างจริงจัง เธอมีความสนใจกีฬาว่ายน้ำมาก่อน แล้วจึงหันมาเล่นบาสเกตบอล, วอลเลย์บอล และฟุตบอล รวมถึงกีฬาอื่นอีกหลายชนิด กระทั่งพี่สาวของเธอที่มีชื่อว่า สายลับ เลิศรัตนชัย ได้เป็นนักกีฬาขี่ม้า เธอจึงหันมาฝึกกีฬาขี่ม้าและรู้สึกชอบกีฬาขี่ม้า โดยเสียงซอเริ่มหัดขี่ม้าครั้งแรกเมื่ออายุ 8 ขวบ ที่สโมสรบ้านคนรักม้า ปัจจุบัน เธอใช้ม้าฝึกซ้อมและแข่ง 2 ตัว ซึ่งเป็นม้าสายพันธุ์ KWPN ชื่อ "เอลโม่ บีบี" และ "วิกตอรี่ บีบี"
ในการแข่งขันชิงแชมป์ประเทศไทย ประจำปี 2555 เสียงซอชนะในประเภทกระโดดข้ามสิ่งกีดขวางโดยใช้ม้า "วิกตอรี่ บีบี" และได้อันดับ 2 โดยใช้ม้า "เอลโม่ บีบี" และในเดือนสิงหาคมของปีเดียวกันนี้ เธอเข้าแข่งขันรายการเพรซิเดนท์คัพ ชิงถ้วยนายกสมาคมขี่ม้าแห่งประเทศไทย ซึ่งเธอชนะในประเภทกระโดดข้ามสิ่งกีดขวาง ส่วนในวันที่ 16 ธันวาคม ของการแข่งกีฬาขี่ม้าในกีฬาแห่งชาติครั้งที่ 41 ที่สนามกองพันสัตว์ต่าง เสียงซอได้รับรางวัลเหรียญเงินจากรายการกระโดดข้ามเครื่องกีดขวาง ประเภทบุคคล โดยเธอใช้ม้าชื่อ "โทรฟี่" เข้าแข่งขัน
ในการแข่งขันชิงแชมป์ประเทศไทย ประจำปี 2556 ชิงถ้วยพระราชทานพระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9 เสียงซอได้เป็นแชมป์ในรุ่นยังไรเดอร์ และได้อันดับ 2 ของรุ่นซีเนียร์
A (แก้ความกำกวม)

A เป็นอักษรตัวแรกในอักษรโรมัน แต่ยังอาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ควอลิตี้เฮ้าส์

บริษัท ควอลิตี้เฮ้าส์ จำกัด (มหาชน) (ชื่อย่อ: QH) บริษัท ควอลิตี้ เฮ้าส์ จำกัด (มหาชน) บริษัทย่อย และบริษัทร่วมดำเนินธุรกิจเกี่ยวกับการพัฒนาอสังหาริมทรัพย์เพื่อขายและให้เช่า รวมทั้งร่วมลงทุนในบริษัทอื่น
ประวัติ.
ได้จดทะเบียนจัดตั้งบริษัทด้วยทุนจดทะเบียนเริ่มแรก 1 ล้านบาท เมื่อวันที่ 21 ตุลาคม พ.ศ. 2526 โดยมีวัตถุประสงค์เริ่มแรกในการประกอบธุรกิจให้บริการรับจ้างก่อสร้างบ้านอย่างครบวงจรบนที่ดิน ของลูกค้า และเมื่อปี พ.ศ. 2533 บริษัทได้มีการประกอบธุรกิจพัฒนาอสังหาริมทรัพย์ให้เช่าแยกเป็นโครงการที่พักอาศัยให้เช่า และโครงการอาคารสำนักงานให้เช่า และได้เริ่มประกอบธุรกิจขายบ้านพร้อมที่ดินเป็นครั้งแรกในเดือนมิถุนายน ปี พ.ศ. 2535 บริษัทได้รับอนุญาตให้เป็นบริษัทจดทะเบียนและนำหุ้นสามัญเข้าทำการซื้อขายในตลาดหลักทรัพย์แห่งประเทศไทยเมื่อวันที่ 11 กันยายน พ.ศ. 2534 ต่อมาบริษัทได้รับอนุญาตให้เป็นบริษัทจดทะเบียนแปลงสภาพเป็นบริษัทมหาชน เมื่อวันที่ 28 มิถุนายน พ.ศ. 2536 ใช้ชื่อว่า "บริษัท ควอลิตี้เฮ้าส์ จำกัด (มหาชน)" ทะเบียนเลขที่เดิม บมจ.131
การประกอบธุรกิจ.
บริษัทย่อย และบริษัทร่วมดำเนินธุรกิจเกี่ยวกับการพัฒนาอสังหาริมทรัพย์เพื่อขายและให้เช่า รวมทั้งร่วมลงทุนในบริษัทอื่น ซึ่งสามารถจำแนกได้ดังนี้คือ